श्रीराम परिहार :: :: :: निर्जन वन में रमता जोगी :: निबंध\nअमरकंटक में माई की बगिया में माँ नर्मदा का पूजन कर सोनमूड़ा होते हुए रेवाकुंड के दर्शन करने आ जाता हूँ। रेवाकुंड से परिक्रमावासियों को जंगल के रास्ते पैदल डिंडोरी मार्ग तक आना होता है। मैं भी नर्मदा की परकम्मा पर हूँ। डिंडोरी सड़क के दोनों ओर बहुत सुंदर और घना हराकच्च जंगल है। सड़क किनारे एक झोपड़ी है। आँगन में कुआँ है। थोड़ी-सी खुली साफ-सुथरी जगह है। झोपड़ी में साधु रहता है। हम परकम्मावासियों का भोजन वहीं सड़क पर होता है। दिन चढ़ आया है। भूख भी सिर चढ़कर बोल रही है। सब भोजन करते हैं। भोजन करने के बाद मैं अपने वाहन में बैठ गया हूँ। सड़क पर हमारे दल का भोजन वाहन खड़ा है। उसी वाहन की छाया में सड़क पर बैठकर हमारा भोजन बनाने वाले दल के लोग मन-मगन होकर भजन गा रहे हैं। निर्जन किंतु मोहक बन प्रांतर में दल के एक 'राजू' नामक युवक के कंठ से एक भजन स्वर-स्वर, अक्षर-अक्षर, शब्द-शब्द, अर्थ-अर्थ खुलता है - 'अरे हाँ रे! एक निर्जन वन में जोगी एक रमता था'।\nभजन की एक-एक कड़ी खुलती जाती है। तन का सोटा, मन का लंगोटा सदा बगल में दबाए रहता था। वह जोगी 'निगुर्ण रोटी, सबसे मोटी, उसका भोग लगाता था'। भजन का अंतरा-अंतरा अखंड वन प्रदेश में दूर तक गूँजता चला जाता है। एक अद्भुत वैराग्यमय सम्मोहन-स्वर मेरे भीतर तक उतर जाता है। मैं बेसुध और बावरा-सा बच्चे की तरह सुन रहा हूँ। सुन रहा हूँ और रो रहा हूँ। रो रहा हूँ और सुन रहा हूँ। मुझे कुछ नहीं सूझ रहा है कि मुझे क्या हो रहा है। आँसू थम नहीं रहे हैं। आँखों में अनिर्वाच्य शीतलता पसर रही है। फिर आँखों का मन भी विरागी होकर एक महाविस्मृति में चला जाता है। अब मुझे मेरी ही सुध-बुध नहीं है। भजन के बादल से भक्ति का जल बरसा और सारी वनराई भीग गई। धरती भीग गई। पंछियों के पंख भीग गए। गायों के रोम भीग गए। परकम्मावासियों की हथेलियाँ भींग गईं। मैं ऐसा भीगा कि अभी तक सूख नहीं पाया। एक निर्जन वन है और उसमें मैं चला जा रहा हूँ। कोयल नहीं। पपीहा नहीं। मृग नहीं। बाघ नहीं। फूल नहीं। पाती नहीं। नदी नहीं। सरोवर नहीं। सूरज नहीं। चंद्रमा नहीं। जल नहीं। अगिन नहीं। केवल आकाश है।\nगायक मगन होकर गा रहा है। वहाँ मंदिर नहीं। मूरत नहीं। आरती नहीं। पूजन नहीं। विधि-विधान नहीं। धरती है। धरती की हरी-नीली-सँवलाई मुलायम-खुरदरी सतरंगी बिछी है। शब्द, स्वर और लय का ऐसा सात्विक संयोग हो रहा है कि क्षण-क्षण में निर्गुन-सगुण दुरित-प्रकट हो रहे हैं। संगीत में जिस 'अवधान' स्थिति को पाने के लिए साधना करनी पड़ती है, वह स्थिति अनायास लब्ध हो गई है। असीम, अजेय और अपरिमित के प्रति श्रद्धा का प्रकटीकरण सहज हो रहा है। यह भक्ति है। केवल संगीत है। या मात्र मनोरंजन? यह नहीं जानता। ज्ञाता, ज्ञेय और ज्ञान तीनों एक बिंदु पर मुझे दिखाई दे रहे हैं। गायक, गायन और गेय वस्तु का संपुट मेरे भीतर के अहं को निःशेष कर रहा है। देश, काल, जाति सब नाद में समाहित हो रहे हैं। सब नए-नए हो रहे हैं। सब अपने भेदक रंगों को छोड़कर अभेद की स्थिति का वरण कर रहे हैं। भजन-भक्ति सबको समान और स्वच्छ करती चलती है। 'गुणाः पूजास्थानं गुणिषु न च लिंगं न च वयः'। गुणियों के गुण देखे जाते हैं। उनकी उम्र क्या है? वे स्त्री हैं या पुरुष? यह विचारा नहीं जाता है। भजन ही यह अभेद और अद्वैत भाव पैदा करता है। निर्जन वन में जोगी रमता है। वह योग से समाधि तक जाता है। भक्ति संगीत के माध्यम से क्षण-क्षण की तन्मयता को समाधि में रूपांतरित कर देती है। चिदाकाश में व्याप्त सत्ता का ध्यान, स्मरण, ध्वनि स्फुरण गायक और श्रोता दोनों को अपनी चरम अवस्था में 'नाद योग' तक ले जाते हैं। भक्ति का एक रूप 'श्रवण' भी है। कानों से सुनाई देने वाली ध्वनि आहत नाद है। आहद नाद जब शब्द, स्वर, लय की निर्मल भाव-झारी में डूबकर निकलता है और वह हृदय के कानों को आहत करता हुआ अनाहत नाद तक पहुँचता है, तो भक्ति भी योग की उच्च स्थिति में गायक और श्रोता दोनों को पहुँचाती है। जहाँ सारी इंद्रियाँ सम पर आकर गीत के भाव में डूब-डूब जाती हैं, तब तो सहज में ही 'निर्विकल्प समाधि' लग जाती है। तब आनंद ही आनंद है। अखंड आनंद है। पूज्यपाद वल्लभाचार्य कहते हैं - जैसा सुख भक्तों को भगवान के गुणगान में होता है, वैसा सुख भगवान के स्वरूप-ज्ञान की मोक्ष अवस्था में भी नहीं होता -\nगुणगाने सुखवाप्तिर्गोविंदस्य प्रजायते।\nयथा तथा शुकादीनां नैवात्मनि कुतोन्यतः।।\nअनंत कोटि योजन विस्तारित आकाश में आदि भक्त की छवि उभरती है। वह भक्त अनवरत, अकुंठ, अविराम भ्रमण करता-फिरता है। उसके एक हाथ में वीणा है। दूसरे हाथ में करताल है। मुख से 'श्रीमन्न नारायण, नारायण' वैखरी गा रही है। उसके पाँवों की गति नृत्यमय है। वह चलता भी है तो नृत्य करता हुआ। उसकी वीणा बजती है तो नादब्रह्म कंपित होकर जाग्रत हो जाता है। उसकी करताल की ताल से सृष्टि के सारे वाद्य ताल से ताल मिलाने में आदि से अब तक लगे हुए हैं। स्वर, ताल और लय (नृत्य) से कीर्तन हो रहा है। यह पहला भक्त और पहला कीर्तनकार सृष्टि में भक्ति संगीत के पादप को रोपकर उसकी आनंदछाया में भावविभोर हो उठता है। यह देविर्षि नारद है। परम भक्त। परम ज्ञानी। परम विरागी। परम संगीतज्ञ। परम यात्रावर। परम स्वर उच्चारक। परम अग्गम विचारक। परम पराक्रमी। परम परामर्शदाता। परम मार्गदर्शक। परम जनकल्याणक। परम आत्मीय। परम सर्वज्ञ। परम एकाकी। परम आनंदमार्गी। परम भगवदप्रिय। नारद की भक्ति जगविश्रुत और निष्काम है। उनके द्वारा ईश्वर का नाम-गायन भक्ति संगीत की अमरकंठी है। भगवान कह उठते हैं -\nमद्भक्ता यत्र गायन्ति तत्र तिष्ठामि नारदः।।\n''हे नारद ! न तो मैं वैकुंठ में रहता हूँ और न योगियों के हृदय में। मेरे भक्त जहाँ गान करते हैं। मेरा भजन करते हैं। वहीं मैं निवास करता हूँ''।\nमैंने बंगाल में देखा - घोटमोट सिर वाले, लंबी चोटीधारी, धवल वस्त्रधारी, हाथों में झाँझ-मंजीरे लिए, लंबा श्वेत तिलकधारी अनेक भक्त-दल, मृदंग बजाते, हरे रामा, हरे कृष्णा गाते-गाते भाव विभोर होकर मार्ग में, मंदिर प्रांगण में, धर्मसभा में नाचते-नाचते आत्मविस्मृति की स्थिति में पहुँच जाते हैं। गा रहे हैं। नाच रहे हैं। पूरी देह अभिनय हो गई है। आँखों से अश्रु टपक रहे हैं। भक्ति देह धारण कर कई-कई स्वरूपों में साकार हो उठी है। आनंदभाव की माला सबके गले में सहज फब जाती है। अवनि-अंबर एक हो जाते हैं। प्रकृति-पुरुष आत्मस्थ होकर अपनी ही रचना की उदात्तता पर गर्वित होते हैं। तुलसी-दल पूजा-कलश में तैरने लगता है। शंख, घड़ियाल, नगाड़े, झाँझ, मृदंग, घंटा, पखावज बज उठते हैं। सब एक स्वर में उच्चारते-उच्चारते 'संकीर्तन' करते हैं। ईश्वर कृपा-सागर सुख-निधान है। शाश्वत है। उनसे मिलकर प्राप्त होने वाला सुख भी शाश्वत है। उनके दर्शन का आनंद अनिर्वाच्य विश्राम देने वाला है। वह सदा एक रस है। स्थिर है। 'संकीर्तन' के माध्यम से बंगाल से वृंदावन तक और घर-घर से लेकर मंदिर-मंदिर तक उसी आनंदकंद की प्राप्ति के लिए चैतन्य महाप्रभु के अनुयायी भक्त गा रहे हैं। मंजीरे और मृदंग बजा रहे हैं। नाच रहे हैं। 'नाद' की मुग्धावस्था को पाने की स्थिति की ओर स्वयं प्रवाह में बढ़ रहे हैं। ब्रज की गोपियाँ श्रीकृष्ण के नाम संकीर्तन से आनंद महाभाव को पाती हैं। यह सत्य है - नाद के समान परम श्रेष्ठ दूसरा मंत्र नहीं। आत्मदेव से बढ़कर कोई देवता नहीं। नादानुसंधान से बढ़कर दूसरी उत्तम पूजा नहीं। तृप्ति से बढ़कर कोई दूसरा सुख नहीं -\nनास्ति नादात्परो मन्त्रः न देवः स्वात्मनः परः।\nनानुसन्धेः परापूजा नहि तृप्तेः परं सुखम्।।\n'नाद' आकाश का गुण है। पृथ्वी का गुण गंध है। आकाश का वैशिष्ट्य 'नाद' का कारण बनने में है। पृथ्वी का वैशिष्ट्य 'रसा' बनने में है। अन्न की गंध पृथ्वी जाया है। अन्न को खाकर शरीर धर्म की साधना में प्रवृत्त होने योग्य बनता है। अन्न का यहाँ व्यापक अर्थ पृथ्वी उत्पन्न खाद्य पदार्थों से है। जब शरीर साधना का धाम बनता है, तब ही मोक्ष का द्वार दिखाई देना संभव है। इस शरीर में स्थित आत्म तत्व की वाक् शक्ति ही गाती है। वाक् शक्ति 'नाद' में कंद पैदा करती है। ऊर्जा की असंख्य-अनंत-धूर्मण शक्तियाँ सक्रिय होती हैं - अनायास ताली बजती है। आनंदातिरेक में देह नृत्य करने की बेसुध बान धर लेती है। वाक्, ताली, नृत्य तीनों मिलकर भक्ति में रमते जोगी को, भक्त को भक्ति की पुण्य भूमि में ले आते हैं। जहाँ आत्म-ज्योति से उद्भासित परम आह्लाद है। परम तृप्ति है। माधुर्य और सत्य का वैभव-विलास है। ज्ञाता, ज्ञान और ज्ञेय की त्रिपुटी एक हो जाती है। वाक् से स्वर, ताली से वाद्ययंत्र और आनंदाभिनय से नृत्य निपजते हैं और संगीत नर्मदा की अमर धारा-सा बह निकलता है। उसी धारा से आर्द्र निर्जन वन है। उसमें एक रमता जोगी है।\nवाक् के अनादि स्वरूप 'नाद' की व्यापकता निस्सीम है। यह सृष्टि कार्य-कारण पर आधारित है। आकाश कारण है। नाद कार्य है। अवनि-अंबर के बीच का शून्य बहुत-बहुत विराट है। अवनि के चारों ओर भी उसका आवरण-वलय अपरिमित रूप से शांत धड़कता हुआ अवस्थित है। 'आकाश' जितना व्यापक और विभु है, 'नाद' भी उतना ही व्यापक और शाश्वत है। सत्य है। 'नाद' आकाश के ओर-छोर में व्याप्त है। 'नाद' सब जगह, सब समय, सब कहीं गूँजता रहता है। आकाश नित्य है। नाद भी नित्य है। आकाश और नाद सूर्य और रश्मि की तरह अभिन्न-अविच्छेद्य है। कारण और कार्य में विलगाव नहीं होता है। गुण और गुणी में पार्थक्य नहीं किया जा सकता है। इसीलिए आकाश में तैरते हुए शब्दों को, उनकी तरंगों को नाना वैज्ञानिक उपकरणों से पकड़ा जा सकता है। भविष्य में हो सकता है हम वैदिक ऋषियों की वाणी, नारद का कीर्तन, चैतन्य महाप्रभु का संकीर्तन और गोपियों के महारास की संगीत लहरियों और शब्द-ध्वनियों को सुन सकेंगे। ईश्वर का गुण भी व्यापकता है। वह भी नित्य है। सर्वत्र है। सत्य है। नाद भी नित्य है। सर्वत्र है। सत्य है। अतः 'नाद' 'ब्रह्म' है। जब नाद और ईश्वर का एकात्म हो जाता है, तब आनंद का स्रोत हुल्ल से फूट पड़ता है। अंतर-बाहर सब रस में; 'आनंद रस' में भींग जाता है। भक्ति अपनी गांधर्व वीणा बजाती कण-कण पर उतर आती है। आँखों से आँसू ढुलक पड़ते हैं। तैत्तिरीय उपनिषद् में एक कथा है - भृगु ऋषि वरुण के पुत्र थे। एक बार भृगु ने अपने पिता वरुण से कहा - 'हे तात ! मैं ब्रह्म को जानना चाहता हूँ'। पिता वरुण ने पुत्र भृगु से कहा - 'जाओ तपस्या करो'। भृगु ने घोर तपस्या की और पाया कि अन्न ही ब्रह्म है। वरुण को संतोष नहीं हुआ। उन्होंने भृगु को पुनः तपस्या करने को कहा। भृगु ने कठिन तपस्या की। इस बार उन्होंने पाया कि प्राण ही ब्रह्म है। वरुण ने और तपस्या करने का आदेश दिया। भृगु ने कठोर तपस्या की। अब की पाया कि मन ही ब्रह्म है। वरुण ने निर्मोही भाव से पुनः तपस्या करने की आज्ञा दी। भृगु ने इस बार घनघोर तपस्या की। पाया कि विज्ञान ही ब्रह्म है। वरुण इस पर भी संतुष्ट नहीं हुए। उन्होंने अविचलित होकर भृगु को परम तपस्या करने को प्रेरित किया। भृगु ने अनंत काल तक अविचल तपस्या की और अनुभव किया - आनंद ही ब्रह्म है।\nअखंड आनंद न सही; परंतु पल, क्षण, घड़ी भर का आनंद तो भजन अवश्य देता है। भजन-भक्ति अखंड आनंद की प्राप्ति का साधन भी है। भजन गाने वाला कलाकार कितना आत्मस्थ होकर भाव समुद्र में नहाता है, यह तो कलाकार ही जाने; पर भजन सुनकर जो आत्मविस्मृति से होते हुए आत्मचेता स्थिति को प्राप्त कर लेते हैं, आनंद का अतुल मोदक उन्हें ही मिल पाता है। यह 'आनंद रस' में भींजने की दशा जितनी देर भी रहे, वह आत्मा को निर्जन वन में योगी-सा रमने की अनुकूलता रचती है। भजन के शब्द-शब्द पाँखुरी-से झरते हैं। जोगी सौरभ-सौरभ छक लेता है। पाँखुरी-पाँखुरी धूल में झर जाती है। टूक-टूक होती पाँखुरी के अस्तित्व और महत्व का भी भान है जोगी को। जोगी आत्मा से देखता है। मित्र भाव से देखता है। मित्र नाम सूर्य का है। सूर्य का प्रकाश सबको समान रूप से प्रकाशित कर सुख पहुँचाता है। सुख-दुख, राग-द्वेष, आसक्ति-विरक्ति, जन्म-मरण के परे जाकर जो सोचता है, विचार करता है, देखता है, करता है और स्वयं में मगन रहता है, वह ही निर्जन वन में रमता है। जीवन की झील में वृत्त पर वृत्त बनते जाते हैं। प्रत्येक वृत्त में अलग-अलग चित्र उभरते हैं। तट तक आते-आते वृत्त टूट-टूटकर विलीन हो जाते हैं। चित्र डूब जाते हैं। केवल झील रह जाती है। निर्मल जल से भरी हुई झील।\nभजन गायक का स्वर, ढोलक पर पड़ती थापें और भक्तिरस पगे स्वर पूरे आकाश में फैल गए हैं। भक्त नाच रहे हैं। मेरी बगल में बैठे हुए मित्र 'दीप' की देह विगलित हो चली है। तट के वृक्ष गा रहे हैं। पंछी गा रहे हैं। चाँद-सूरज गा रहे हैं। गायें-बछुए गा रहे हैं। पत्थर-कंकड़ गा रहे हैं। वसुंधरा गाने लगी है। नभ गाते-गाते स्वयं आकाश हो गया है। क्षण भर के लिए ही सही 'नादब्रह्म' अमरकंठ के झाड़-झंखाड़ों में बिरम रहा है। अवनि-अंबर में विस्फोट होता है - 'अलख निरंजन'। क्षण-भर की चुप्पी और युग-युग की प्रतीक्षित प्रकाश-प्रभा का अवतरण। उसी प्रकाश-प्रभा के वलय में निर्जन वन में एक जोगी अनादि-अनंत से रम रहा है।


हास्य-व्यंग्य : सर का शौर्य, साहब का शोक....!! | रचनाकार\nतारकेश कुमार ओझा आज का अखबार पढ़ा तो दो परस्पर विरोधाभासी खबरें मानों एक दूसरे को मुंह चिढ़ा रही थी। पहली खबर में एक बड़ा राजनेता अपनी बिर...\nआज का अखबार पढ़ा तो दो परस्पर विरोधाभासी खबरें मानों एक दूसरे को मुंह चिढ़ा रही थी। पहली खबर में एक बड़ा राजनेता अपनी बिरादरी का दुख – दर्द बयां कर रहा था। उसे दुख था कि जनता के लिए रात – दिन खटने वाले राजनेताओं को लोग धूर्त और बेईमान समझते हैं। उनका वेतन , भत्ता या पेंशन आदि बढ़ने पर शोर – शराबा शुरू हो जाता है। लेकिन उनके खर्चे नहीं देखे जाते। उनका त्याग – बलिदान नहीं देखा जाता। उक्त राजनेता के अनुसार एक डॉक्टर अपने बेटे को डॉक्टर और वकील बेटे को वकील बनाए तो कोई कुछ नहीं कहता, लेकिन एक राजनेता जब अपने बेटे को इस क्षेत्र में लाना चाहता है तो झट उस पर परिवारवाद का आरोप लगा दिया जाता है।\nमैं उक्त राजनेता के दुख – दर्द को अभी समझने की कोशिश कर ही रहा था कि नजर दूसरी खबर पर पड़ी। जो एक सब असिस्टेंड इंजीनियर साहब से संबंधित थी। जनाब पश्चिम बंगाल के एक छोटे से कस्बे की नगरपालिका में पदास्थापित हैं। लेकिन कमाल ऐसा कि दुनिया की आंखें चौंधिया जाए। दरअसल निर्दिष्ट शिकायत पर जब उनके मकान में छापेमारी हुई तो रसोई से लेकर टॉयलट तक हर तरफ नोटों के बंडल ही बंडल मिले।\nश्रीमान पर लक्ष्मीजी की कृपा ऐसी कि उन्हें कमोड तक में नोटों के बंडल छिपा कर रखने पड़े। हैरान – परेशान जांच अधिकारियों की अंगुलियां नोटों को गिनने से जवाब देनी लगी तो नोट गिनने वाली दो मशीनें मंगवाई गई। इससे भी बात नहीं बनी तो कैशियर को बुलाया गया। नोट गिनते – गिनते थक कर निढाल हो चुके जांच अधिकारियों के सामने जब बरामद नोटों को जब्त करने की कार्रवाई शुरू करने की नौबत आई तब भी मुसीबत। नोटों के बंडल लादने के लिए दो ट्रक मंगवाए गए लेकिन वे छोटे पड़ गए। लिहाजा बड़े – बड़े ट्रक मंगवाए गए।\nकहते हैं कि नोटों के बंडल बांधने के लिए जांच अधिकारियों को किलो भर रस्सी और तकरीबन 15 बोरे भी मंगवाने पड़े। सब असिस्टेंड इंजीनियर साहब की अमीरी के बारे में जो नई जानकारी सामने आई है उसके मुताबिक घर – मकान का नक्शा पास करवाने के लिए जनाब हर किसी से मोटी रकम घूस के तौर पर लेते थे। यह प्रक्रिया कई सालों तक चलने की वजह से उनके घर पर नोटों का पहाड़ खड़ा हो गया। जिसे देख कर बड़े – बड़े धनकुबेर भी शर्मा जाएं।\nदरअसल विशाल आबादी वाले अपने देश में डॉक्टर – इंजीनियर का क्रेज तो शुरू से था। बचपन से लेकर आज तक फिल्मों में तरह – तरह के किरदारों को अपने नौनिहालों को डॉक्टर – इंजीनियर बनाने का ख्बाब देखते - सुनते उम्र की इस पड़ाव तक पहुंचा हूं। किसी परीक्षा का रिजल्ट निकलने के बाद जितने भी मेधावी छात्रों की फोटो अखबारों में छपती है उनमें से 99 फीसद डॉक्टर या इंजीनियर बनने की इच्छा ही जाहिर करते हैं।\nहालांकि इस क्षेत्र के बारे में अपना इतना ज्ञान बस इतना है कि कार्यालयों में ये अक्सर एक छोटे से केबिन में बैठे नजर आते हैं। लेकिन कमाल ऐसा कि सचमुच घर पर धनवर्षा शुरु हो जाए। अखबार के एक ही पन्ने पर छपी दो अलग – अलग किस्म की खबरें सचमुच हैरान करने वाली थी। बेहद ताकतवर समझा जाने वाला एक राजनेता अपना दुखड़ा रो रहा था तो सरकारी महकमे में सामान्य से कुछ ऊपर पद पर बैठा व्यक्ति नोटों के पहाड़ पर बैठा मिला।\nइससे भी चोट पहुंचाने वाली बात यह है कि इंजीनियर साहब के घर से बरामदगी की इस घटना के बाद से हर शहर – कस्बे के उनके जैसों के घरों से नोटों बरामदगी की खबरें आनी शुरू हो गई है। क्या करें अपने यहां का चलन ही ऐसा है। लेकिन इंजीनियर साहबों को धैर्य रखने की जरूरत है। यह तो खरबूजा को देख खरबूजा के रंग बदलने वाली बात है। किसी शहर में कोई आतंकवादी वारदात हो जाए तो टेलीविजन से लेकर अखबार के पन्ने तक सुरक्षा कवायद की फोटो व खबरों से रंगे नजर आते हैं।\nएक अस्पताल में आग लगी और शुरू हो गया अस्पताल दर अस्पताल की सुरक्षा – व्यवस्था खंगालने का सिलसिला। लेकिन कितने दिन... कुछ दिन बाद तो .... । इसलिए दुनिया चाहे कुछ भी कहे, लेकिन अपनी तो सरकार से मांग है कि वे ऐसे लक्ष्मी पुत्रों की प्रतिभा का सदुपयोग जनता की गरीबी दूर करने में करें तो इससे देश – समाज का भला अपने – आप हो जाएगा।\nरचनाकार: हास्य-व्यंग्य : सर का शौर्य, साहब का शोक....!!


weekly rashifal from 10 january to 16 jan 2021 mesh vrishabh mithun kark singh kanya tula vrishchik dhanu makar kumbh meen saptahik horoscope of aries gemini scorpio aquarius will be in troubled by opponents colleagues see precaution for health career business love life smt | Weekly Rashifal: मेष, मिथुन, वृश्चिक, कुंभ को उनके विरोधी या सहकर्मी करेंगे परेशान, जानें स्वास्थ्य, करियर, बिजनेस और Love लाइफ के लिए कैसा होगा यह सप्ताह\nweekly rashifal from 10 january to 16 jan 2021 mesh vrishabh mithun kark singh kanya tula vrishchik dhanu makar kumbh meen saptahik horoscope of aries gemini scorpio aquarius will be in troubled by opponents colleagues see precaution for health career business love life smt\nUpdated Date Sun, Jan 10, 2021, 9:11 AM IST\nWeekly Horoscope, Saptahik Rashifal, 10 Jan To 16 Jan 2021\nमेष-इस सप्ताह आप कार्यक्षेत्र में अपना सर्वोत्तम देने का पूरा प्रयास करेंगे. विरोधी आपको आगे नहीं बढ़ने देंगे. इसके लिए वह पूरी कोशिश भी करेंगे. आपको अपने विवेक से काम लेना है.आपको अपनी समझ से काम लेना होगा.जल्दबाजी में कोई भी ऐसा कार्य न करें, जिससे आपको और आपके परिवार को कोई नुकसान उठाना पड़े.\nकरियर-बिजनेस: इस सप्ताह नौकरीपेशा लोगों को वरिष्ठों के साथ किसी बात को लेकर बोलाचाली से बचने के लिए यथासंभव मौन रहकर अपना काम करना होगा और ज्यादा दलीलबाजी से दूर रहें. प्रतिद्वंद्वियों को हराने के लिए अभी आफ काफी सक्रिय रहेंगे. भागीदारी के कार्यों में सतर्क रहें और नए करारों में ध्यान रखें.रीयल एस्टेट, निर्माण आदि में थोड़ी मुश्किल होगी.\nरिलेशनशिप: इस सप्ताह आपके पारस्परिक संबंधों में शुरूआत सामान्य रहेगा, लेकिन तीसरे और चौथे दिन खास कर प्रेमियों की घनिष्ठता में काफी वृद्धि होगी. अभी यदि आप संबंधों में अपने साथी को पूरा समय देंगे और पारदर्शिता बनाए रखेंगे तो उत्तम सुख मिल सकेगा. विवाहितों को दूसरे दिन से जीवनसाथी के प्रति कोई चिंता हो सकती है. आपके बीच किसी मामले को लेकर थोड़ी टकराव होने की संभावना भी रहेगी.\nहेल्थ: इस सप्ताह के प्रारंभ में स्वास्थ्य सुखकारी बनी रहेगी, लेकिन यदि पहले दो दिनों में सर्दी या कफ जैसी कोई समस्या हो तो ध्यान रखें. स्वास्थ्य के मामले में उत्तरार्द्ध थोड़ी मुश्किल कहा जा सकेगा. कोई पुरानी बीमारी आपको फिर परेशान करेगी. मौसमी समस्या उत्पन्न हो सकती है. आपको खाने-पीने में खास ध्यान ले. ब्लडप्रेशर, दिल के धड़कन की अनियमितता जैसी समस्या भी हो सकता है.\nउपाय: इस सप्ताह जब भी घर से निकले तो घर के दक्षिण भाग में गुड़ की एक डली छोड़कर जाएं.कार्य में प्रगति होगी तथा यात्रा में सफलता मिलेगी. जब भी किसी खास काम के लिए घर से बाहर निकलें, तब यह उपाय अवश्य करें.\nवृष-इस सप्ताह भी आपकी यही कोशिश होगी कि आप कार्यक्षेत्र में पूरे उत्साह और ऊर्जा के साथ कार्य करें लेकिन मानसिक रूप से स्वस्थ्य न होने के कारण आपको सफलता प्राप्त करने में कठिनाई होगी.निवेश करते वक्त सावधानी बरतें. दबाव में आकर किसी भी वस्तु की खरीदारी ना करें.\nकरियर-बिजनेस: इस सप्ताह नौकरी में आपके प्रतिद्वंद्वी आपके कॅरियर पर विपरित असर डालन का लगातार प्रयास करेंगे, लेकिन चिंता करने की जरूरत नहीं, क्योंकि शत्रुओं से निपटने की शक्ति औऱ कौशल दोनों अभी आपमें है. जो रचनात्मक कार्यों में जुड़े हैं वे सप्ताह की शुरूआत में अच्छा परफॉर्मेंस दे सकेंगे. कामकाज के सिलसिलए में किसी यात्रा की संभावना भी होगी. स्टील, मशीनरी, उपकरण, वाहन या इसके स्पेयरपार्ट्स आदि में किसी भी तरह का लाभ हो सकता है.\nरिलेशनशिप: इस सप्ताह की शुरूआत में दोस्ती के संबंध प्रेम में बदल सकते हैं. शायद प्रियपात्र के साथ कहीं घूमने का आयोजन हो सकता है. पारिवारिक संबंध प्रारंभ में अच्छे रहेंगे. विवाहितों को खास चिंता करने की जरूरत नहीं. यदि अपने साथ पर ज्यादा वर्चस्व जमाने की भावना छोड़ेंगे तो आपके बीच उत्तम तालमेल बना रहेगा. उत्तरार्द्ध में आपके संबंध पहले की तुलना में बेहतर रहेंगे.\nहेल्थ: इस सप्ताह तंदुरूस्ती के मामले में आप लापरवाह रहेंगे और और कोई भी बीमारी हो तो उसका निदान तेजी से नहीं होगा ऐसे में उचित उपचार के अभाव में आपकी तकलीफ ज्यादा बढ़ेगी. उत्तरार्द्ध में दांत में दर्द, गले में जलन, कफ या पसलियों में दर्द की शिकायत बढ़ सकती है. प्रारंभ में सर्दी, कफ औऱ सांस संबंधी शिकायत हो तो उसका ध्यान रखें.\nसावधानी: इस सप्ताह घरेलू कार्य करते समय सावधानी बरतें.नए किसी पर भरोसा न करें.\nउपाय: इस सप्ताह कोई चांदी का आभूषण या सिक्का7दिन के लिए अपने पास जरूर रखें.ये आपको धनहानि से बचाएगा और भाग्य वृद्धि के लिए भी सहायक होगा.\nउपाय:इस सप्ताह किसी सफेद गाय को कच्चे चावल खिलाएं तो निश्चित धन लाभ होगा.शुक्रवार से रोजाना यह उपाय आरंभ कर दें.चावल की मात्रा अपनी हथेली के अनुसार रखें.यह उपाय आपके लिए धनप्रद स्थितियां निर्मित करेगा.\nमिथुन-इस सप्ताह कार्यक्षेत्र में मेहनत अधिक करनी पड़नी पड़ सकती है. समय का सही मैनेजमेंट इस सप्ताह आपके लिए बहुत जरूरी है. किसे प्राथमिकता देना है, किसे नहीं, इस बात को अगर आप समझ जाते हैं तो पूरे सप्ताह आनंद के साथ बितायेंगे.शत्रु पक्ष हावी न हो इसलिए पूरी योजना के साथ कार्य करें.भौतिक वस्तु की खरीदारी लाभप्रद रहेगी.\nकरियर बिजनेस: इस सप्ताह नौकीपेशा लोगों को उपरी अधिकारियों और बॉस की कृपा के साथ मार्गदर्शन से अच्छी प्रगति की संभावना है. धंधे में विस्तार या नई शुरूआत करने के लिए या नौकरीपेशा लोगों को कोई अच्छा अवसर मिले तो बदलाव करने के लिए भी यह समय अच्छा है. कृषि, उपकरण, औजार, सोलर एनर्जी संबंधी कार्यों, वाहनों की खरीद-बिक्री आदि में आपका परफॉर्मेंस अच्छा रहेगा. रचनात्मक कार्यों में भी आप अपना कौशल साबित कर सकेंगे.\nरिलेशनशिप: इस सप्ताह के दौरान संबंधों में आपको अनिश्चितता के बीच खट्टे-मीठे अनुभव होंगे. पिछले कुछ समय से आप रोमांटिक विचारों में ज्यादा डूबे होंगे, जिसमें से बाहर आकर आप कामकाज पर भी ध्यान देंगे. विवाहितों को शायद जीवनसाथी को संबंधों में उत्साहित करने के लिए विशेष प्रयास करने होंगे, लेकिन आपको संबंधों में परिपक्वता का एहसास जरूर होगा. आपके बीच समर्पण की भावना भी बढ़ेगी.\nहेल्थ: इस सप्ताह जिन लोगों को कमर में दर्द, पैर के तलवों में जलन या कोई अन्य तकलीफ हो, आंख में जलन हो, उन्हें सावधानी रखनी होगी. पित्तकारण भोजन से बचें. अभी एलर्जी की भी समस्या सिर उठा सकती है.से में स्वास्थ्य के मामले में संभलना होगा.\nलकी डेट: 10,12,16\nउपाय: इस सप्ताह नियमित रूप से सफेद गाय को हरी घास खिलाने से घर-परिवार के दोष दूर होंगे. खासकर वायव्य कोण (घर की पश्चिम-उत्तर दिशा) में पैसा रखने से लाभ होगा.\nकर्क-इस सप्ताह आपके लिए उत्तम साबित होने वाला है, बशर्ते आप किसी बात को स्वयं पर हावी न होने दें. कार्यक्षेत्र से लेकर कई तरह की समस्याएं इस सप्ताह आपके समक्ष आने वाली हैं.बस धैर्य के साथ सभी कार्य करते जाएं. व्यापार में आपकी कोशिश रहेगी कि आप कुछ नया करें.इसमें आपको अपने लोगों का साथ भी मिलेगा जिससे आपका कार्य करने का और हौसला बढ़ेगा. स्वास्थ्य उत्तम रहेगा.\nकरियर बिजनेस: इस सप्ताह में धंधे या नौकरी में आपकी अच्छी प्रगति होगी और प्रतिद्वंद्वियों के साथ ही शत्रुओं को अच्छी तरह हराकर अपना कौशल और बुद्धिमता साबित कर सकेंगे. नौकरीपेशा लोगों की खास कर अभी काम का प्रबंधन करने की कला अच्छी तरह काम आएगी, लेकन अपने हाथ में मौजूद काम पूरा करने के लिए मेहनत करनी होगी. शेयर बाजार में यदि दीर्घकालीक निवेश करना हो तो ही आगे बढ़ेंगे.\nरिलेशनशिप: इस सप्ताह प्रियपात्र के संबंधों में आपका तालमेल रहेगा.व्यापक तौर पर विचार करें तो आपको पारस्परिक अहं के टकराव को अंकुश में रखना जरूरी है. खास कर प्रेम संबंधों में यह मामला ज्यादा लागू होगा. यदि संबंधों में सुलह चाहते हों तो अभी आपको काफी चतुराई से आगे बढ़ना होगा. विवाहितों को अभी संबंधों में घनिष्ठता बनी रहेगी.\nहेल्थ: इस सप्ताह की शुरूआत में स्वास्थ्य सुखकारी बनी रहेगी. आपके चेहरे पर ज्यादा तेज देखने को मिलेगा और आप माइंड फ्रेश करने के लिए परिवार या दोस्तों के साथ घूमने या पिकनिक पर जा सकेंगे. नाक, कान और गले की शिकायत हो तो मध्य में थोड़ा ध्यान रखना होगा. जिन लोगों को शारीरिक कमजोरी, मोटापा, अपच, हड्डी संबंधी शिकायत हो या पुराने या जिद्दी रोगों की तकलीफ हो तो अभी उपचार पर ज्यादा ध्यान देना जरूरी है.\nलकी डेट: 11,13,14,\nसावधानी:इस सप्ताह काम में और निर्णय लेने में देरी न करें.साथ ही पारदर्शिता रखनी होगी.\nउपाय: इस सप्ताह तांबे के लोटे में जल भरे और अपने घर के पूर्व भाग को उसी लोटे से पानी छिड़ककर पवित्र करें. ऐसा करने से शुभ समाचार प्राप्त होते हैं. घर में बुजुर्गों को स्वास्थ्य लाभ होगा.\nसिंह-इस सप्ताह कार्यक्षेत्र में सहकर्मी से विवाद हो सकता है. विवाद इतना बढ़ सकता है कि आपको कार्य संबंधित दिक्कत भी हो सकती है. बेहतर होगा कि विवेक से काम लें और वाणी में संयम रखें.किसी बड़ी योजना में निवेश भी करेंगे. निवेश करना फलदायक रहेगा.कुछ सामाजिक कार्यों में भी व्यस्त रहेंगे जिससे मान—प्रतिष्ठा में वृद्धि होगी.\nकरियर बिजनेस: इस सप्ताह व्यावहारिक दृष्टिकोण से और योजनापूर्वक चलेंगे तो उत्तम परिणाम मिलने की संभावना अच्छी है.पहले दो दिन कोई भी महत्वपूर्ण निर्णय लेने से बचें, लेकिन इसके बाद के समय में आपका दिमाग औऱ इच्छाशक्ति एक ही दिशा में केन्द्रीत रहेगी.स्थायी संपत्ति या वाहनों की खरीद बिक्री, कृषि और इससे संबंधित कार्य, लाल रंग की वस्तुओं, मशीनरी आदि के कार्यों में अभी थोड़ी कठिनाई प्रतीत हो रही है.\nरिलेशनशिप: इस सप्ताह प्रेम संबंधों के लिए सप्ताह की शुरूआत ज्यादा आशास्पद नहीं, क्योंकि पहले दो दिनों में आपका मन थोड़ा असमंजस और व्याकुलता में व्यतीत होने की संभावना है. यथासंभव मुलाकात और कम्यूनिकेशन से बचें. सप्ताह के तीसरे और चौथे दिन आपके बीच आकर्षण और घनिष्ठता में स्पष्ट वृद्धि होगी.\nहेल्थ: इस सप्ताह आपको स्वास्थ्य का थोड़ा ध्यान रखना पड़ेगा. मौसमी समस्याएं अभी तेजी से स्वास्थ्य पर असर कर सकती हैं, इसलिए खास कर रोग प्रतिकारक शक्ति बढ़ाने वाले नुस्खे आजमा सकते हैं. तीसरे औऱ चौथे दिन आपमें स्फूर्ति बढ़ेगी. जिन लोगों को पैर की मांसपेशियों में दर्द या तलवों के हिस्से में कटने जैसी समस्याएं हों, उन्हें अभी ज्यादा ध्यान रखना जरूरी है.\nलकी डेट: 11,14,15\nकन्या-इस सप्ताह कार्यक्षेत्र में आपके कार्य को सराहा जायेगा. नये प्रोजेक्ट मिलने से मन में उत्सुकता रहेगी और आपकी कोशिश प्रोजेक्ट को समय से पूरा करने की होगी. इसमें आपको सफलता भी मिलेगी और उच्च अधिकारियों द्वारा प्रोत्साहन प्राप्त होगा.अभी इस सप्ताह पार्टनरशिप पर कार्य शुरू ना करें. हानि हो सकती है.किसी खास व्यक्ति से उपहार प्राप्त होने पर मन में प्रसन्नता रहेगी.\nकरियर बिजनेस: इस सप्ताह प्रोफेशनल मोर्चे पर इस समय में आप थोड़ी धीमी गति से आगे बढ़ेंगे, लेकिन सुझबूझ के साथ आफ कोई भी काम करेंगे, जिससे दीर्घकालीक आयोजन कर सकेंगे. तीसरे और चौथे दिन आपका मन थोड़ी डांवाडोल स्थिति में रहेगा,ऐसे में महत्वपूर्ण निर्णय टालने होंगे. नए उद्यम की शुरूआत के लिए अभी आपमें ज्यादा जल्दबाजी रहेगी. नौकरीपेशा लोगों को भी अच्छा अवसर मिल सकता है. भागीदारी के कार्यों में ज्यादा उतावलेपन से बचें.\nरिलेशनशिप: इस सप्ताह आपके साथी का क्रोध होगा. ऐसी स्थिति में आप समाधानकारी नीति रखेंगे तो बड़ी समस्या नहीं दिखती. शुरूआती दो दिनों में प्रेमियों के बीच घनिष्ठता अच्छी रहेगी, लेकिन तीसरे औऱ चौथे दिन आप संबंधों में अंतर महसूस करेंगे. उत्तरार्द्ध का चरण संबंधों के लिए बेहतर प्रतीत हो रहा है.\nहेल्थ: इस सप्ताह मानसिक और शारीरिक थकावट का असर आपमें स्पष्ट दिखायी देगा. वैसे स्वास्थ्य में उतार-चढ़ाव की संभावना ज्यादा है. तीसरे औऱ चौथे दिन ऊबन औऱ अनिद्रा के कारण काम में मन कम लगेगा. उत्तरार्द्ध में आपका स्वास्थ्य सुधरेगा. हालांकि कंधा, गर्दन में अचानक किसी अनजाने कारण से दर्द की संभावना होगी.\nसावधानी:इस सप्ताह अनावश्यक या लापरवाहीपूर्ण जल्दबाजी न करें अपनी वाणी और व्यवहार में उतावलापन न आने दें.\nउपाय: इस सप्ताह शुक्रवार को प्रात: घर के पश्चिम-उत्तर दिशा में सफेद कपड़े में चावल बांधकर लटका दें तो मांगलिक कार्यों में गति आएगी तथा वैवाहिक जीवन की परेशानियां दूर हो जाएंगी.\nतुला-इस सप्ताह आप कार्यक्षेत्र में एक साथ कई सारे विकल्प की तलाश में रहेंगे, जिससे आप कुछ मानसिक रूप से परेशान भी रह सकते हैं. फिलहाल इस समय आपको धैर्य रखना होगा एवं सही समय का इतंजार करना होगा. व्यापार में आपका निवेश अत्यधिक रहेगा, लेकिन आर्थिक लाभ मनमुताबिक प्राप्त नहीं होगा. बच्चों के भविष्य के प्रति चिंतित रहेंगे. परिवार में किसी सदस्य से विवाद भी हो सकता है.\nकरियर बिजनेसः इस सप्ताह आप प्रोफेशनल मामलों में ज्यादा ध्यान देंगे. सफेद रंग की चीजें, तरल पदार्थ, प्लास्टिक आदि के कार्यों में शुरूआत अच्छी होगी. कॉस्मेटिक्स, श्रृंगार संबंधी वस्तुएं, मनोरंजन, मीडिया के कार्यों के लिए पहला दिन बेहतर है. वाणी के प्रभाव वाले कार्यों के लिए भी शुरूआत बेहतर है. उत्तरार्द्ध में संभव हो तो बड़े निर्णय लेने से बचें.\nरिलेशनशिपः इस सप्ताह आपके बीच संबंधों में अनिश्चितता महसूस होती होगी और आकर्षण के साथ साथ अलग पड़ने का डर भी होगा, ऐसे में संबंधों को बनाए रखने के लिए आपको काफी ध्यान देने की सलाह है. पहले दिन विवाहितों में अच्छा आकर्षण रहेगा, लेकिन दूसरे दिन से इसमें थोड़ी कमी आएगी.\nहेल्थ: इस सप्ताह आपमें शक्ति का स्तर बना रहेगा, जिससे कामकाज में ज्यादा व्यस्त रहेंगे औऱ इस कारण शायद उत्तरार्द्ध में शारीरिक तौर पर थोड़ा थके रहेंगे. क्षमता से बाहर के काम करने से बचें. काम औऱ आराम के बीच संतुलन बनाएंगे तो दिक्कत नहीं होगी. जिन लोगों को एसिडिटी, बावासिर, पैर के तलवों का फटना या त्वचा में खुस्की की समस्या हो तो अभी ज्यादा ध्यान रखना होगा.\nउपाय: इस सप्ताह अपने घर के दक्षिण-पूर्व कोने में जौ को लाल कपड़े में बांधकर रखना चाहिए. इससे बुरी शक्तियां घर में प्रवेश नहीं करेंगी. बच्चों पर शुभ असर होगा तथा वे स्वस्थ रहेंगे.\nवृश्चिक-इस सप्ताह कार्यक्षेत्र में आपको कई नई चीजें सीखने का अवसर प्राप्त होगा. एक तरह से अपने भविष्य को आप एक नई दिशा दे सकते हैं.सहकर्मी से इस सप्ताह बच कर रहें. आपकी राह में कई मुश्किलें उत्पन्न कर सकते हैं.लाभ की स्थिति रहेगी,जिससे आत्मसंतुष्टी का अनुभव करेंगे.किसी प्रियजन को आपकी खास मदद की जरूरत पड़ सकती है.मदद करने से पीछे न हटें.\nकरियर-बिजनेस: इस सप्ताह की शुरूआत में आप दूर स्थान के कार्यों में बेहतर परफॉर्मेंस दे सकेंगे. शायद लंबी यात्रा भी हो सकती है. सप्ताह के मध्य में आप काम में काफी एकाग्रचित्त हो सकेंगे. ज्यादातर समय में आपका मन प्रोफेशनल मामलों में व्यस्त रहेगा. नौकरीपेशा लोग प्रतिद्वंद्वियों को पछाड़ कर आगे बढ़ सकेंगे. नए उद्यम शुरू करने, नई शुरूआत करने की भी आपमें हिम्मत आएगी.\nरिलेशनशिप: इस सप्ताह आपमें किसी खास के प्रति आकर्षण बढ़ा ही रहेगा और संबंधों में आप ज्यादा समर्पित होंगे. आप प्रेम और दांपत्यजीवन में ज्यादा परिपक्वता का एहसास करेंगे.\nहेल्थ: इस सप्ताह आपमें स्फूर्ति और ऊर्जा का स्तर अच्छी तरह बना रहने के कारण आप बेहतर जोश के साथ काम कर सकेंगे. जिन लोगों को पहले से ही दांत में दर्द, जीभ में छाले, गले की कोई समस्या या आंखों की समस्या हो तो उपचार पर ध्यान देना जरूरी है, लेकिन पहले से तंदुरूस्ती बनी रहने के कारण ज्यादा टेंशन लेने की जरूरत नहीं. मौसमी समस्याओं से शरीर को सुरक्षित रखने के लिए योग और कसरत करें.\nउपाय: इस सप्ताह घर का ईशान कोण (उत्तर-पूर्व दिशा) साधना के लिए श्रेष्ठ है. यहां पर भगवान विष्णु की शत् नामावली या सहस्त्र नामावली का पाठ करने से रोग और दोषों से घर को मुक्ति मिलेगी.\nधनु-इस सप्ताह आप कार्यक्षेत्र में किसी दूसरों की बातों को ज्यादा महत्व न दें. सलाह देने वालों की अधिकता रहेगी लेकिन आपको अपने मन की आवाज सुननी है और उसी रास्ते पर अग्रसर होना है. स्वयं में विश्वास बनाए रखें आपको सफलता अवश्य प्राप्त होगी.इस सप्ताह आपका ज्यादा मन नहीं लगेगा जिसकी वजह से आप परेशान भी रहेंगे. बेहतर होगा.\nकरियर/बिजनेस: इस सप्ताह प्रोफेशनल कार्यों में आगे बढ़ने के लिए आपमें अभी काफी उत्साह रहेगा और शक्ति का स्तर भी अच्छा रहेगा. कोई भी महत्वपूर्ण निर्णय लेने के लिए या नए कार्यों की शुरूआत करने के लिए पहले दो दिन बचने की सलाह है. सरकारी कार्य, दवा, प्रिंटिंग, केमिकल्स, सोलर ऊर्जा संबंधी चीजों में भी संघर्ष का चरण कहा जा सकेगा.\nरिलेशनशिप: इस सप्ताह आपके संबंधों में आकर्षण रहेगा, लेकिन दूसरे दिन से आपको खास कर संबंधों में कटिबद्धता दिखानी पड़ेगी. यदि संबंधों को केवल मौजमस्ती के लिए आगे बढ़ाना चाहते हों तो इससे आपकी प्रतिष्ठा खतरे में पड़ सकती है. विवाहितों को अपने जीवनसाथी की खुशी के लिए ज्यादा प्रोफेशनल कार्यों में व्यस्त रहने की बजाय जीवनसाथी के लिए समय निकालना जरूरी है. दूर रहने वाले प्रियपात्र के साथ सप्ताह के मध्य में कम्यूनिकेशन बढ़ेगा. विवाह संबंधित निर्णय लेने में ध्यान से आगे बढ़ें.\nहेल्थ: इस सप्ताह मौसमी बदलाव का असर आपके स्वास्थ्य पर तेजी से पड़ सकता है. छाती में जलन या पुराने कफ और खांसी की समस्या हो तो उपचार में ज्यादा ध्यान देना होगा. तीसरे दिन से आपकी स्थिति में सुधार होगा, लेकन कमर में दर्द, सिर दर्द, आंखों में जलन, पित्त की शिकायत आदि की संभावना ज्यादा होगा. संतान संबंधित समस्याओं की चिंता भी आपका स्वास्थ्य प्रभावित कर सकता है.\nसावधानी: इस सप्ताह अपने रुझान में कूटनीतिक रहने की कोशिश करें.कुछ गुप्त शत्रु नुकसान पहुंचा सकते हैं अतः सतर्क रहें.\nउपाय: इस सप्ताह घर के पश्चिम में हरी या श्यामा तुलसी का पौधा लगाएं तथा नियमित रूप से इसे जल दें, तो रुके कार्यों में प्रगति होगी. मांगलिक कार्य के साथ आर्थिक लाभ के योग बनेंगे.\nमकर-इस सप्ताह आपको कार्यक्षेत्र में एक ऐसा कार्य मिल सकता है, जो आपके लिए बिल्कुल नया हो. कहीं न कहीं आप इस कार्य की शुरुआत करने से कुछ संकोच भी करें, लेकिन आपको अपनी योग्यता पर विश्वास रखना होगा. सफलता अवश्य प्राप्त होगी. व्यापार में आर्थिक लाभ की स्थिति सामान्य रहेगी. घर में मेहमानों का आगमन होगा.\nकरियर/बिजनेस: इस सप्ताह भागीदारी के कार्यों में अच्छी तरह आगे बढ़ सकेंगे. जहां टीमवर्क की जरूरत हो वैसे कार्यों में आपका परफॉर्मेंस काफी स्पष्ट रहेगा. तीसरे और चौथे दिन काम में कम मन लगेगा, लेकिन इसके बाद के समय में दूर स्थान के कार्यों, मल्टीनेशनल कंपनी के कार्यों या नौकरी, जन्मभूमि से दूर नौकरी या धंधे में अच्छी प्रगति कर सकेंगे. अभी आपको कामकाज में आमूलचूल परिवर्तन करने के विचार आ सकते हैं, इसलिए कोई भी निर्णय सोच समझ कर लें.\nरिलेशनशिप: इस सप्ताह कामकाज के स्थान पर खास पात्रों के साथ निकटता ज्यादा रहेगी. दूसरे दिन से आपमें रोमांस की भावना बढ़ेगी औऱ प्रेम संबंधों में अच्छी तरह आगे बढ़ सकेंगे. पहले दो दिनों में दांपत्यजीवन का सुख अच्छी तरह प्राप्त कर सकेंगे. हालांकि तीसरे और चौथे दिन संबंधों में मजा नहीं आएगा, लेकिन बाकी का समय आपके पक्ष में कहा जा सकेगा. विवाह संबंधी निर्णय लेने के लिए भी समय बेहतर है.\nहेल्थः इस सप्ताह स्वास्थ्य के मामले में थोड़ी उतार-चढ़ाव की संभावना प्रतीत हो रही है. शुरूआती दो दिनों में आपमें चुस्ती-स्फूर्ति का स्तर बना रहेगा, लेकिन तीसरे और चौथे दिन मन थोड़ा बेचैन रहेगा और मौसमी समस्या के कारण शरीर पर विपरित असर पड़ सकता है. कमर में दर्द, मोटापा या डायबिटिस की समस्या हो तो अभी ज्यादा ध्यान रखना जरूरी है. भोजन की अतिश्योक्ति से बचें.\nसावधानी: इस सप्ताह समझदारी के साथ चयन करें कि आपको करना क्या है और जो चुनें, पूरी ईमानदारी के साथ उस पर आगे बढ़ें.गलत सलाह से दूरी बनाकर रखें.\nउपाय: इस सप्ताह घर की पश्चिम-उत्तर दिशा को स्वच्छ रखें. महत्वपूर्ण कागजात इस स्थान पर रखेंगे तो कार्यों में सफलता मिलेगी.यदि यहां किसी प्रकार के सामान रखने का स्थान परिवर्तन करें. धन प्राप्ति के लिए घर में मनी प्लांट लगाएं.\nकुम्भ-इस सप्ताह परिवार में भी वाणी के कारण सदस्य आप के विरूद्ध हो सकते है.कुछ गुप्त शत्रु नुकसान पहुंचा सकते हैं अतः सतर्क रहें.\nकरियर/बिजनेस: इस सप्ताह नौकरीपेशा जातकों को कार्यों में उपलब्धि देने वाला है.धंधे में आप धीमी गति से आगे बढ़ेंगे लेकिन आपकी गति में दृढ़ता देखने को मिलेगी.नौकरीपेशा लोगों के काम की सहकर्मियों और उपरी अधिकारियों द्वारा प्रशंसा होगी.व्यवसाय में आफ नए प्रोडक्ट या सेवा की लांचिंग के लिए यात्रा करेंगे या खर्च कर सकते हैं.अभी आपमें शक्ति का स्तर थोड़ा ज्यादा बढ़ा रहेगा,जिसे सही दिशा में लगाएंगे तो उत्तम परिणाम प्राप्त कर सकते हैं.\nरिलेशनशिप: इस सप्ताह आपके प्रेम संबंधों में काफी निकटता रहेगी. आपके संबंध नए मुकाम तक पहुंचेंगे साथ ही नए संबंध भी स्थापित हो सकते हैं. दूर रहने वाले प्रियपात्र के साथ मुलाकात होगी. जीवनसाथी या प्रियपात्र संबंधी किसी चिंता में होंगे तो दूसरे दिन से उसका समाधान होगा.आपके संबंधों में परिपक्वता, सद्भाव, मर्यादा, स्वमान आदि का ध्यान रखते हुए आप संबंधों का आनंद उठा सकते हैं. अंतिम दिन आप संबंधों से दूर रहना ज्यादा पसंद करेंगे.\nहेल्थः इस सप्ताह आप मौजमस्ती के साथ शुरूआत कर सकेंगे.आपमें जोश और उत्साह अच्छा बना रहेगा. आपमें चुस्ती-स्फूर्ति का स्तर बना रहने के कारण आप्तजनों के साथ बेहतर समय बीता सकेंगे. जिन लोगों को डायबिटिज की तकलीफ हो उन्हें प्रारंभ में ज्यादा ध्यान रखना होगा. अंतिम दिन आपको थोड़ी बेचैनी हो सकती है. जिन लोगों को त्वचा की समस्या, एलर्जी, चेतनातंत्र संबंधी कोई समस्या हो,उन्हें इस सप्ताह दूसरे दिन से राहत होगी.\nसावधानी:इस सप्ताह आप अपने बिजनेस पार्टनर से मजबूत संबंध बनाए रखें,क्योंकि इस समय झगड़ा मोल लेना ठीक नहीं होगा.\nउपाय: इस सप्ताह माता लक्ष्मी के मंदिर में कमल गट्टे का भोग लगाते हुए धन धान्य पाने की कामना करें. प्रातःकाल भगवान गणेश का दर्शन कर उनका आराधना करें. प्रति दिन देवी दुर्गा को सफेद चावल अर्पित कर उनका पूजन अर्चना करें.\nमीन: इस सप्ताह कार्यक्षेत्र में कार्य की अधिकता रहेगी. सप्ताह के पहले ही दिन से स्वयं को मानसिक रूप से तैयार रखें तो बेहतर होगा. किसी भी तरह का आलस्य ना आने दें. सरकारी कार्यों में सफलता प्राप्त होगी.कोशिश करें जीवनसाथी के किसी भी बात को टाले नहीं. किसी बड़े नुकसान से बच सकते हैं.\nकरियर/बिजनेस:इस सप्ताह आपके कामकाज अभी धीमी लेकिन स्थिर गति से चलेंगे. नौकरीपेशा लोगों के रास्ते में कुछ लोग अवरोध पैदा करने का प्रयास करेंगे, लेकिन काम के प्रति समर्पण की भावना से आप टिके रहने में सफल होंगे. आपकी रचनात्मकता औऱ नवीन विचारशैली के कारण समय आपके पक्ष में रहेगा.सप्ताहांत कुछ नया काम करने या नई शुरूआत करने की जल्दबाजी होगी.\nरिलेशनशिप:इस सप्ताह आपके प्रेमसंबंधों में जो प्रतिकूलता होगी,वह इस सप्ताह के पहले दिन के दोपहर से दूर होगी.आपका दांपत्य जीवन काफी सुखमय बने, इसके लिए अपने संबंधों के प्रति थोड़ा उत्साहित होने की जरूरत है.वाणी का प्रभाव अच्छा रहने के कारण प्रेम की अभिव्यक्ति के लिए यह समय पसंद कर सकते हैं.\nहेल्थ:इस सप्ताह आपके स्वास्थ्य में आंशिक उतार-चढ़ाव की संभावना प्रतीत हो रही है.शुरूआत में आपका स्वास्थ्य सामान्य रहेगा.दांत, मसूढ़े, कंधे के भाग में दर्द आदि हो तो खास ध्यान रखें.त्वचा की समस्या, चेतनातंत्र के रोग हो तो भी सावधानी जरूरी है.\nसावधानी: इस सप्ताह किसी भी सूरत में मनोबल को गिरने न दें,सकारात्मक रुख़ रखें. इससे आपके मार्ग में आने वाली सभी बाधाएँ दूर होंगी.\nउपाय:इस सप्ताह घर की पूर्वोत्तर दिशा में मंदिर बनवाएं. ध्यान रखे कि घर का मंदिर और रसोईघर साथ-साथ न हो. मंदिर का स्थान परिवर्तन कर इष्टदेव को प्रसन्न करेगा. लक्ष्मी नारायण की आराधना से भूमि संबंधी लाभ होगा.\nAgle Hafte Ka Rashifal\nPublished Date Sun, Jan 10, 2021, 9:11 AM IST


अपने पति को उसके जन्मदिन पर एक बेहतरीन उपहार देने हेतु4टिप्स\nपति के जन्मदिन पर उपहार देने हेतु आपके लिए 12 सुझाव\nउनके लिए प्यार भरे तोहफें\nउसके लिए रचनात्मक और डी-आई-वाई गिफ्ट्स\nउसके लिए सरप्राइज बर्थडे गिफ्ट\nउपहार खुद को व्यक्त करने का अनुभव\nउसके जन्मदिन के उत्सव को यादगार बनाने हेतु सुझाव\nज्यादातर पलों की तरह आपके पति के लिए जन्मदिन का उपहार चुनना निराशाजनक हो सकता है, तो उसे खरीदारी करना मुश्किल होता है। यदि आप सोच रहे हैं कि आपके पति के लिए किस प्रकार का जन्मदिन उपहार मिलता है तो हम आपको सही रास्ते पर रखने के लिए कुछ सुझावों के साथ मदद कर सकते हैं।\nकुछ रोचक और मजेदार जिसकी उसने उम्मीद ना की हो\nहर साल, जैसा कि आपके पति के जन्मदिन के दृष्टिकोण से आप आश्चर्य करते हैं कि दिन को उसके लिए विशेष कैसे बनाया जाए।समारोहों को रोमांचक रखने का एक तरीका विविधता लाने के लिए है। यदि आपने पिछले साल एक जन्मदिन मेजबानी की, तो इस वर्ष रोमांटिक शाम के खाने पर विचार करें।इसी प्रकार, उत्तेजना के स्तर को बनाए रखने के लिए आपके द्वारा दिए गए उपहार के प्रकार को बदलें। आजकल बहुत सारे विकल्प हैं - व्यावहारिक, रोमांटिक, तकनीकी गैजेट्स, व्यक्तिगत वस्तुओं, विलासिता के अनुग्रह आदि .. हर साल उन्हें उबाऊ कफलिंक्स या शर्ट देने में कोई बात नहीं है, इसलिए चीजों को मसाला दें। मिसाल के तौर पर, आप उसे एक ऐसा अनुभव दे सकते हैं जिसे वह हमेशा घोड़े की सवारी करने का अवसर चाहता था। उत्सव मनाए जाने से अप्रत्याशित रूप से आपके पति को हर साल अपने जन्मदिन की प्रतीक्षा करनी होगी!\nजो उसकी वरीयता अनुसार हो\nअपने पति के लिए सही प्रकार का उपहार ढूंढना आपको अपने व्यक्तित्व, पसंद और नापसंदों को ध्यान में रखकर निर्भर करता है। याद रखें कि उपहार उनके लिए है, इसलिए सुनिश्चित करें कि आपका जन्मदिन का उपहार / समारोह व्यवस्था इस तरह का आनंद उठाएगी कि वह आनंद उठाएगा।शायद वह रोमांटिक इशारे के बजाय व्यावहारिक उपहार पसंद करते हैं, इस मामले में आप उन उपहार वस्तुओं की तलाश कर सकते हैं जो वास्तव में उनके जीवन में मूल्य जोड़ते हैं। या अपने पसंदीदा शौक या गतिविधियों के लिए देखो और कुछ संबंधित खरीदने की कोशिश करें। उदाहरण के लिए यदि वह संगीत सुनना पसंद करता है, तो आप उसे ब्लूटूथ स्पीकर खरीद सकते हैं। यह भी ध्यान रखें कि आप कितनी धनराशि खर्च करते हैं, वह सब कुछ मायने रखता नहीं है, आपके दिल से एक उपहार मायने रखता है।\nअपने पति को यादगार जन्मदिन देने का आनंद अपरिवर्तनीय है। विस्तृत या सरल, जब आप अपने जन्मदिन समारोह के लिए अपनी तैयारी शुरू करते हैं तो आप हर छोटी जानकारी पर ध्यान दे सकेंगे।केक की व्यवस्था करने के लिए सही प्रकार के उपहार को खोजने से, आप तनावग्रस्त होने या कुछ खोने के बिना सबकुछ ख्याल रख सकते हैं। तो कुछ हफ्ते पहले शुरू करें और उन सभी चीजों की एक सूची डालें जिन्हें आप करना चाहते हैं। विचारों के लिए ऑनलाइन शोध करना शुरू करें और विचारों को उपहार देने के लिए विभिन्न दुकानों को देखें। '\nयहां विभिन्न प्रकार के जन्मदिन उपहारों में कुछ शीर्ष सुझाव दिए गए हैं जिन्हें आप अपने पति को दे सकते हैं। अपने प्रियजन के लिए एक आदर्श उपहार क्या होगा इसका विचार पाने के लिए इन्हें एक्सप्लोर करें।\nनोट्स के साथ लव बुक फ्रॉम एवरीवन\nयह एक प्यारा उपहार है। इसमें, आप आपके पति पर अपने विचारों को कैप्चर करने वाली नोटबुक में व्यक्तिगत संदेश जोड़ देंगे - यह मजाकिया उपाख्यानों, पसंदीदा यादें, प्यारा मामूली या प्रशंसात्मक नोट्स हो सकता है। amazon.in पर उपलब्ध Archies विशेष यादें स्क्रैपबुक जैसी खाली स्क्रैपबुक प्राप्त करें।इस अभ्यास में शामिल लोगों को बदलकर इसे खत्म करें। आप उन्हें स्क्रैपबुक में अपने विचार लिखने, तस्वीरें जोड़ने या यहां तक कि यादों को लिखने के लिए प्रोत्साहित कर सकते हैं।अंत में अपना संदेश जोड़ें, उसके लिए अपनी भावनाओं को कैप्चर करें - आप उसे कितना महत्व देते हैं और वह आपके लिए कितना मूल्यवान है। एक सचमुच अद्भुत उपहार वह बार-बार पढ़ना पसंद करेगा।\nसुखद यादों का तराना -फोटो कोलाज\nउसे एक उपहार दें जो आपकी प्रेम कहानी की यादों को ताज़ा करता है। यादों की स्ट्रिंग फोटो कोलाज में कुछ तस्वीरों को एक फ्रेम में कलात्मक रूप से एक साथ रखा जाएगा, जो आपके पति को उनके जीवन के अविस्मरणीय क्षणों और आपके द्वारा साझा किए गए कुछ लोगों को याद दिलाएगा।आपको केवल 12 कार्ड्स पर रखे जा सकने वाले फ़ोटो और / या संदेशों में भेजने की ज़रूरत है। ये एक लकड़ी के फ्रेम के अंदर मुद्रित और लटका दिया जाएगा। इसे outboxsurprises.com पर रु1100 मे खरीदें।\nसीक्रेट मैसेज मैजिक मग\nद सीक्रेट मैसेज मैजिक मग आपके पति के लिए एक व्यावहारिक लेकिन रोमांटिक उपहार है। 245 रुपये के लिए excitinglives.com पर उपलब्ध यह मग एक सादे काले मग की तरह दिखता है। लेकिन जिस पल में कोई गर्म तरल डाला जाता है, यह एक फोटो छवि को दिखाता है दर्जनों प्रेम संदेश के साथ।एक शानदार उपहार विचार है कि वह हर दिन उपयोग कर सकते हैं। आपको क्या करना है फोटो ऑर्डर (उच्च गुणवत्ता वाले रिज़ॉल्यूशन) को भेजना है जिसे आप ऑर्डर करते समय मग पर देखना चाहते हैं। संदेश / उद्धरण हालांकि व्यक्तिगत नहीं हैं। '\nकूपन जिन्हे वह रीडीम कर सके\nलव कूपन उन लोगों के लिए एक रचनात्मक जन्मदिन उपहार विकल्प हैं जो अपने जन्मदिन पर जैज़ी सामान प्राप्त करने के बारे में विशेष नहीं हैं। इसमें आप अपने पति को कूपन रिडीम करने और विभिन्न चीजों का आनंद लेने का विकल्प देते हैं जो आप उसके लिए कर सकते हैं। आपके कूपन को आपके रिश्ते की अनूठी जरूरतों के लिए अनुकूलित किया जा सकता है। कुछ उदाहरणों में मालिश, कोर-फ्री दिन, सेक्सी तिथियों आदि के लिए कूपन शामिल हैं। कूपन पुस्तक बनाना सरल है। luvze जैसी कई ऑनलाइन साइटें हैं जो प्रिंट करने योग्य प्रेम कूपन किताबें प्रदान करती हैं जिन्हें आप डाउनलोड कर सकते हैं, अपने चुने हुए संदेशों के साथ अनुकूलित कर सकते हैं और प्रिंट कर सकते हैं। '\nव्यक्तिगत बोबल हेड\nयहां वास्तव में एक अद्वितीय जन्मदिन का उपहार है जो आपके प्रेमी को रोमांचित करेगा! क्लोन गुड़िया एक व्यक्तिगत बॉबहेडहेड मूर्ति है जिसे आपके पति पर आपके द्वारा दी गई तस्वीर के आधार पर तैयार किया जाएगा।लगभग 6-8 इंच की ऊंचाई के साथ गुड़िया उच्च गुणवत्ता वाले पॉलीरेसिन से बना है और इसमें एक बॉबिंग हेड होगा। ये 3-डी कार्टिकचर आपके पति के लिए एक मजेदार और एक तरह का उपहार है।हालांकि उपहार को अपनी अनुकूलित प्रकृति के कारण आप तक पहुंचने में समय लगता है। चूंकि मोल्डिंग देश के बाहर की जाती है, इसलिए इसे वितरित करने में 40 दिन लगते हैं। तो सुनिश्चित करें कि यदि आप इस विकल्प के साथ जाते हैं तो आपके पास पर्याप्त समय है।excitinglives.com पर 4990 रुपये के लिए उपलब्ध है। '\nफिगरप्रिंट कफलिंक्स (3D प्रिंट )\nअपने पति को इन फिंगरप्रिंट कफलिंक्स के रूप में एक शानदार व्यक्तिगत उपहार दें। इन असाधारण कफलिंक्स उंगली प्रिंटों से उभरे हैं - आप या तो अपने फिंगरप्रिंट डाल सकते हैं, या आप अपने पति के प्रिंटों को पाने की कोशिश कर सकते हैं। आपके पास कफलिंक पर दो अलग-अलग फिंगरप्रिंट डालने का विकल्प भी है (उदाहरण के लिए आप अपना जोड़ सकते हैं और आपके बच्चे की), हालांकि यह अतिरिक्त खर्च करता है।कफलिंक या तो चांदी या सोना परत , या शुद्ध स्टर्लिंग चांदी में पीतल में बनाया जा सकता है। सामग्री के अनुसार कीमतें बदलती हैं। रुपये 6,200 के लिए आप उन्हें engrave.in पर ऑर्डर कर सकते हैं\nमाय रॉकस्टार अवतार कैनवास प्रिंट\nयदि आपका प्रेमी संगीत पसंद करता है तो उसे एक रॉकस्टार अवतार में दिखाए गए एक अनुकूलित कैनवास प्रिंट के आश्चर्य से प्यार होगा। प्रिंट आपके द्वारा प्रदान की गई तस्वीर के आधार पर बनाया गया है। और आपके द्वारा चुने गए शैली में। स्टाइल उपलब्ध4प्रतिष्ठित रॉक सितारे हैं - मार्ले, मॉरिसन, हैंड्रिक्स और कोबेन। प्रिंट दो आकार में आता है -9'x 12' और दूसरा बड़ा (12 'x 16') जो अतिरिक्त खर्च करता है। आप इसे engrave.in से रुपए1200 मे खरीद सकते हैं।\nप्रोक्स प्रो वि.आर. हेडसेट\nशांत गैजेट को पसंद करने वाले पति के लिए एक आदर्श उपहार।वर्चुअल रियलिटी हेडसेट इन दिनों चीजें हैं, और अगर वे वीडियो गेम का आनंद लेते हैं तो यह एक शानदार सहायक है। प्रोकस प्रो वीआर हेडसेट सेट पर इनबिल्ट हेडफ़ोन और आसान टच बटन नियंत्रकों के साथ एक इमर्सिव अनुभव प्रदान करता है। वीआर सेट जो उसे अपने उच्च गुणवत्ता वाले एचडी व्यूइंग के साथ एक शानदार गेमिंग अनुभव प्रदान करता है। यह amazon पर रुपए3199 मे उपलब्ध है। यदि आपका पति एक गेमर नहीं है, तो आप फिटनेस बैंड या स्मार्ट घड़ी जैसी अन्य ट्रेंडी गैजेट्स चुन सकते हैं।\nमेक एम् एप्पी! व्यक्तिगत अप्प\nयहां एक आकर्षक उपहार है कि वह कभी उम्मीद नहीं करेगा - एक ऐप सिर्फ उसके लिए अनुकूलित किया गया है।Outboxsurprises.com द्वारा ऑफ़र किया गया, मेक 'एपीपी! उपहार में आपके पति के लिए एक मोबाइल ऐप वैयक्तिकृत किया गया है। इसमें सुंदर आश्चर्य और सरल गेम होंगे, जिनमें से प्रत्येक आपके या दोस्तों से फोटो / टेक्स्ट संदेश लेगा। प्रत्येक गेम अगले गेम और एक विशेष संदेश को अनलॉक करता है! आप 1 तस्वीर के साथ 8 टेक्स्ट / वीडियो संदेश जोड़ सकते हैं। मजेदार किक-शुरू होता है जब आपके पति को अपने जन्मदिन पर ऐप डाउनलोड करने के लिए आमंत्रित किया जाता है, और फिर वह अद्भुत आश्चर्य प्राप्त करने के लिए दिन बिताने के लिए मिलता है! यह रुपए 1799 मे उपलब्ध है।\nकॉन्सर्ट एट माय डोर\nकल्पना करें कि अपने पति को अपने जन्मदिन पर अपने दरवाजे पर अपने दाहिनी ओर एक छोटे से संगीत कार्यक्रम के साथ आश्चर्यचकित करें।इस रोमांचक अनुभव में, तीन संगीतकार नियुक्त घंटे और स्थान पर चले जाएंगे और 15 मिनट के लिए गाएंगे। आपके पति को उनके जन्मदिन पर संगीत से अभिवादन करने का आनंद मिलेगा और इस अवधि में 4-5 गाने सुनेंगे। आप मध्यरात्रि में भी ऐसा होने की व्यवस्था कर सकते हैं।अद्भुत अनुभव रुपये के लिए बुक किया जा सकता है। Oyehappy.com पर 11,900, और पूरे भारत में चयनित शहरों में उपलब्ध है।\nछत पर निजी कैंडल लाइट डिनर\nअपने पति के जन्मदिन का जश्न मनाने के लिए एक विशेष भोजन अनुभव अपने विशेष दिन को फिर से जोड़ने का एक शानदार तरीका है।जबकि किसी भी रेस्तरां में रोमांटिक रात्रिभोज ही एक अच्छा विकल्प है, इसे अगले स्तर पर क्यों न रोमांचकारी अनुभव बनाकर ले जाएं? कई वेबसाइटें आज आपको 5-सितारा या प्रीमियम होटलों पर रोमांटिक रात्रिभोज बुक करने का अवसर प्रदान करती हैं, जो पूरी तरह से निजी अनुभव के रूप में स्थापित होती है।उदाहरण के लिए लुटियन्स ', मेहरौली, दिल्ली में रूफटॉप मोमबत्ती की रोशनी का अनुभव है।यहां, रात्रिभोज होटल के छत पर परोसा जाएगा, जिसे मोमबत्तियों और फूलों से खूबसूरती से सजाया जाएगा, जिससे यह एक अद्भुत रोमांटिक सेटिंग बन जाएगा। स्वागत पेय के साथ एक दिलचस्प विविध प्रकार के व्यंजनों के साथ एक 3-कोर्स भोजन परोसा जाएगा। पृष्ठभूमि में रोमांटिक संगीत मनोदशा को पूरा करेगा। यह रुपए 8720 मे Experiencesaga.com पर उपलब्ध है ।इसी तरह के विकल्प भारत भर के कई शहरों में उपलब्ध हैं जिन्हें आप excitinglives.com, cherishx.com आदि जैसी वेबसाइटों पर देखकर पा सकते हैं,\nहेलीकाप्टर से आनंददायक सैर\nयदि आपका पति कोई ऐसा व्यक्ति है जो साहस पर ऊंचा हो जाता है तो उसे एक हेलीकॉप्टर या माइक्रोलाइट विमान में उड़ने का अनुभव दें। एक उत्साहजनक अनुभव, यह एक कभी भुला दिया उपहार नहीं होगा। मुंबई में उन लोगों के लिए एक शानदार विकल्प है थ्रिलोफिलिया.com से हेलीकॉप्टर सवारी। यह एक छोटे समूह के लिए मुंबई के चयनित क्षेत्रों में 15 मिनट की हेलीकॉप्टर सवारी प्रदान करता है। 1,500 रुपये की कीमत पर, सवारी शहर और / या तट के भव्य दृश्य के लिए आपको और आपके पति को 1,000 फीट ऊपर ले जा सकती है।आप देश के चयनित शहरों में excitinglives.com जैसी साइटों से ऐसी छोटी सवारी या उड़ानें बुक कर सकते हैं।\nएक उपहार के साथ, आप दिन में उसकी इच्छा रखने के दिलचस्प तरीकों पर भी विचार कर सकते हैं। यहां कुछ सुझाव दिए गए हैं जिनका आप प्रयास कर सकते हैं।\nएक अतरंग अर्धरात्रि सेलिब्रेशन\nअपनी खुद की निजी जन्मदिन की पार्टी पर विचार करें लेकिन ध्यान दें, इसके लिए आपको कुछ प्रमुख काम चुपके से करने की आवश्यकता होगी।आपके पति के सो जाने के बाद, अपने शयनकक्ष को सजाने के लिए (यदि आप इसे खींच सकते हैं!) या दूसरा गुब्बारे, फूलों आदि का इस्तेमाल करें। उसे 12 बजे जगाएं, जन्मदिन का गीत गाएं और उसे केक काट लें। अपने विशेष दिन में आने का क्या मजेदार तरीका है।\nउसकी पसंदीदा चैरिटी में दान करना\nएक पति के लिए असामान्य उपहार जो दूसरों की मदद करने को बहुत महत्व देता है। अपने जन्मदिन पर आप अपने पसंदीदा चैरिटी स्थान पर जा सकते हैं और उसके नाम पर दान कर सकते हैं। वह अपने विश्वासों के लिए आपके समर्थन की सराहना करेंगे।\nपरिवार और मित्रों के साथ सरप्राइज बर्थडे पार्टी\nजब हम इसे अपने प्रियजनों के साथ मनाते हैं तो विशेष दिन भी और खास होते हैं। परिवार और दोस्तों के साथ एक आश्चर्यजनक पार्टी अपने सभी पसंदीदा लोगों को एक साथ लाती है।आप अपने घर पर परिवार और करीबी दोस्तों को आमंत्रित करने वाली एक साधारण सभा की योजना बना सकते हैं, या आप एक रेस्तरां में जन्मदिन का रात्रिभोज आयोजित कर सकते हैं। '\nउसे ऑफिस में फूल भेजे\nअपने जन्मदिन पर फूल कौन पसंद नहीं करते?एक मीठा और रोमांटिक इशारे के रूप में, अपने पति के लिए अपने जन्मदिन पर उसके कार्यालय में एक आश्चर्यजनक फूल व्यवस्था प्रदान कीजिए। वह आपसे फूलों का एक खूबसूरत गुच्छा देखने में प्रसन्न होंगे! अपनी भावनाओं को व्यक्त करते हुए एक सुंदर नोट जोड़ना मत भूलना।


स्वदेश/नया और पुराना - विकिस्रोत\nस्वदेश/नया और पुराना\n←मुखपृष्ठ स्वदेश (1914)\nद्वारा रवीन्द्रनाथ टैगोर, अनुवाद महावीर प्रसाद गहमरी भारतवर्ष का इतिहास→\n152555स्वदेशरवीन्द्रनाथ टैगोरमहावीर प्रसाद गहमरी1914\n[ १ ]स्वदेश।\nनया और पुराना।\nहम पुराने भारतवर्ष के लोग हैं; बहुत ही प्राचीन और बहुत ही थके हुए हैं। मैं बहुधा अपने में ही अपनी इस जातीय भारी प्राचीनता का अनुभव किया करता हूँ। मन लगाकर जब अपने भीतर नजर डालता हूँ तब देखता हूँ कि वहाँ केवल चिन्ता, विश्राम और वैराग्य है। मानों हमारी भीतरी और बाहरी शक्तियों ने एक लम्बी छुट्टी ले रक्खी है। मानों जगत् के प्रात:काल ही में हम लोग दफ्तर का कामकाज कर आये हैं, इसीसे इस दोपहर की कड़ी धूप में, जब कि और सब लोग कामकाज में लगे हुए हैं हम दर्वाजा बंद करके निश्चिन्त हो विश्राम या आराम कर रहे हैं; हमने अपनी पूरी तलब चुका ली है और पेंशन पा गये हैं। बस, अब उसी पेंशन पर गुजारा कर रहे हैं। मजे में हैं।\nइतने ही में एकाएक देख पड़ा कि हालत बदल गई है। बहुत दिनों से ब्रह्मोत्तर में मिली हुई मजीन इस समय नये राजा की अमलदारीमें ठीक दलील-पट्टा न दिखा सकनेके कारण जब्त हो गई है। अचानक हम गरीब हो गये हैं। और सब किसान जैसे मेहनत मजदूरी कर करके मरते [ २ ]और मालगुजारी अदा करते हैं वैसे ही, वही, हमको भी करना होगा। पुरानी जाति को अब अचानक नई चेष्टा करने के लिए विवश होना पड़ है।\nइसी लिए अपनी चिन्ता रहने दो, विश्राम से उठो, घरका कोना छोड़ो। अब केवल व्याकरण, न्यायशास्त्र, श्रुति, स्मृति, और गृहस्थीके नित्य और नैमित्तिक कामोंको ही लिये पड़े रहने से काम नहीं चलेगा; कड़े मिट्टीके ढेले फोड़ों, धरतीको उपजाऊ बनाओ और नये राजाको कर (टैक्स) दो; कालेजों में पढ़ो, होटलों में खाओ और आफिसों में नौकरी करो।\nहाय! भारतवर्ष की चहारदीवारी को तोड़कर इस खुले हुए काम- काजके मैदानमें हम लोगोंको लाकर किसने खड़ा कर दिया। हम लोगोंने चारों ओर मानसिक 'बाँध' बाँधकर कालस्रोतको बन्द कर दिया था और अपनी इच्छाके अनुसार अपना सब कुछ समेटे हुए लिये बैठे थे। भारतवर्ष के बाहर चंचल परिवर्तन समुद्रकी तरह दिन रात गरजता था, पर हम लोग अटल स्थिरतामें स्थित रहकर गतिशील सारे संसार के अस्तित्वको भी भूले हुए बैठे थे। इसी समय न-जाने किस छिद्र से चिर-अशान्त मानवस्रोत हम लोगोंमें घुस आया और उसने हमारा सब कुछ नष्टभ्रष्ट कर दिया। उसने पुराने में नया मिला दिया, विश्वासमें संशय डाल दिया और सन्तोष में दुराशाका आक्षेप पटक दिया––इस प्रकार सब ही कुछ उलटपुलट डाला।\nमान लो कि हमारे भारतके चारों ओर हिमालय और समुद्र की रुकावट और भी दुर्गम होती, तो यहाँ के लोग एक अज्ञात एकान्त घेरे में स्थिर शान्त भावसे एक प्रकारकी संकुचित परिपूर्णता प्राप्त करने का अवसर पाते। वे संसार की खबर कुछ विशेष न जान पाते और [ ३ ]भूगोल के सम्बन्ध में उनकी धारणा अधूरी रहती; केवल उनके काव्य, उनके समाजतन्त्र, उनके धर्मशास्त्र, उनके दर्शनशास्त्र एक अपूर्व शोभा-सुषमा और सम्पूर्णता को प्राप्त करते; वे मानों पृथ्वी को छोड़कर और किसी छोटे ग्रहमें निवास करते; उनका इतिहास, उनके ज्ञानविज्ञान और उनकी सुख सम्पदा उन्हीं में परिपूर्ण रहती। जैसे समुद्र का एक अंश धीरे धीरे चारों ओर मिट्टी की तह जम जाने से घिरकर एक एकान्त शान्तिमय सुन्दर सरोवर बन जाता है; और वह तरंगरहित रह कर सुबहशाम के विचित्र रंगों की छटा से जगमगाया करता है––अँधेरी रात के झलकते हुए स्थिर नक्षत्रों के प्रकाशमें चुपचाप चिर रहस्य की चिन्तामें डूबा रहता है वही हाल यहाँका होता।\nयह सच है कि कालके प्रबल प्रवाह में, परिवर्तन कोलाहल के केन्द्रमें, प्रकृति (Nature) की हजारों शक्तियों के रणकी रंगभूमि के बीच क्षोभ को प्राप्त होने––इधर उधर टक्करें खानेसे एक प्रकार की खूब कड़ी शिक्षा और सभ्यता प्राप्त होती है; किन्तु यही कैसे कहा जा सकता है कि निर्जनता, निस्तब्धता और गंभीरतामें उतरने से कोई रत्न हाथ नहीं लगता।\nइस आन्दोलन-पूर्ण संसार-सागर में ऐसी निस्तब्धताका अवसर कोई जाति नहीं पा सकी। जहाँ तक मैं समझता हूँ, केवल भारत ने ही एक समय दैवसंयोग से वह विच्छिन्नता प्राप्त कर––सबसे अलग हो कर संसार-सागर में गोता लगाया था और वही उसकी तह तक पहुँचा था। जैसे जगत असीम है वैसे ही मनुष्य का आत्मा भी असीम है; अतएव जिन्होंने उस अप्रकट भीतरी भाग या देशका मार्ग खोज निकाला था उन्होंने कोई नया सत्य या कोई नया आनन्द नहीं प्राप्त किया; यह कहना अत्यन्त अविश्वास की बात है [ ४ ]\nभारतवर्ष उस समय एक ऐसी परीक्षा-शाला के समान था जिसका दर्वाजा बन्द हो और जो निर्जन तथा रहस्यमय हो। उसके भीतर एक परम सुन्दर सभ्यता की गुप्त रूप से परीक्षा हो रही थी। यूरोप के मध्ययुग में जैसे अल्कामी-तत्व की खोज करनेवाले लोगों ने गुप्त-गृह के भीतर बंद रहकर तरह तरह के यन्त्रों और तन्त्रों के द्वारा चिरजीवन रस (Elixir of Life) का आविष्कार करने की चेष्टा की थी वैसे हमारे देशके ज्ञानी पण्डितों ने गुप्त रूप से सावधानता के साथ आध्यात्मिक चिरजीवन पानेका उपाय ढूँढ़ा था। उन्होंने प्रश्न किया था कि––"ये-नाहं नामृता स्यां किमहं तेन कुर्याम्" (जिसमें मैं अमर नहीं हो सकता उसे लेकर मैं क्या करूँ?) और अत्यन्त कष्टसाध्य उपाय से अपने ही हृदय में उस अमृतरस की खोज करना आरम्भ किया था।\nउनकी उस खोज से क्या होता, इस बात को कौन जाने! 'अल्कामी' से 'केमिस्ट्री' की उत्पत्ति हुई है वैसे ही उनकी उस तपस्यासे मनुष्य की कौन सी एक निगूढ़ नूतन शक्तिका आविष्कार होता सो अब कौन कह सकता है!\nकिन्तु एकाएक उसी खोज के समय दर्वाजा तोड़कर बाहर के उद्यमी लोग भारतवर्ष की उस पवित्र परीक्षा-शाला में जबर्दस्ती घुस आये और उस खोज का नतीजा सर्वसाधारण के निकट अप्रकाशित ही रह गया। नहीं कहा जा सकता कि आजकल की नई अपार सभ्यता में उस परीक्षा के लिए वैसा प्रशान्त अवसर कभी फिर मिलेगा या नहीं।\nपृथ्वीके और लोगोंने उस परीक्षाशाला में प्रवेश करके क्या देखा? देखा, एक बूढ़ा तपस्वी बैठा है; कपड़े नहीं हैं, आभूषण नहीं हैं, पृथ्वी के इतिहास की विशेष अभिज्ञता नहीं है। वह जो कुछ कहना [ ५ ]चाहता है उसकी कोई प्रतीति करानेवाली भाषा नहीं है, प्रत्यक्ष करने-वाला कोई प्रमाण नहीं है और समझमें आने योग्य कोई परिणाम या नतीजा नहीं है।\nयह देखकर वे कहने लगे कि हे वृद्ध, हे चिन्तातुर, हे उदासीन, तुम उठो, पोलिटिकल ऐजिटेशन अर्थात् राजनैतिक आन्दोलन करो; अथवा दिनकी नींद में पड़े पड़े अपने पुराने, जवानी के, प्रताप की घोषणा करते हुए शिथिल––पुरानी हड्डियों के बल पर बलफो––खम ठोको। देखो, उससे तुम्हारी लज्जा निवृत्त होती है कि नहीं।\nकिन्तु मुझे बाहरी लोगों के इस उपदेश पर श्रद्धा या प्रवृत्ति नहीं होती। केवल अखबारों की पाल चढ़ाकर दुस्तर संसारसागर में यात्रा आरम्भ करने का मुझे साहस नहीं होता। यह सच है कि जब धीमी और अनुकूल हवा चलती है तब यह खबर के कागजों की पाल गर्व से फूल उठती है, किन्तु जब कभी समुद्र में तूफान आवेगा तब यह दुर्बल दम्भ सैकड़ों जगह से फटकर बेकाम हो जायगा।\nयदि पास ही कहीं उन्नति नामक बन्दरगाह होता और वहाँ पर किसी तरह पहुँचते ही 'दही-पेड़ा दीयतां और भुज्यतां' की बात होती तो चाहे अवसर सोचकर, आकाशका रंगढंग देखकर, अत्यन्त चतुरता और सावधानी के साथ एकबार पार होने की चेष्टा की भी जाती। किन्तु जब यह जानते हैं कि इस उन्नति के मार्ग में यात्राका अन्त नहीं है; कहीं पर नाव बाँध नींद लेने का स्थान नहीं है; ऊपर केवल ध्रुवतारा चमक रहा है और सामने केवल अन्तहीन समुद्र की जलराशि है; हवा प्रायः प्रतिकूल ही चला करती है और लहरें सदा भारी वेग से उठा करती हैं, तब बढे बैठे केवल फूल्सकेप कागज की नाव तैयार करने को जी नहीं चाहता। [ ६ ]तथापि इस सागर में नाव चलाने की इच्छा होती है। जब देखता हूँ कि मनुष्य-प्रवाह चला जा रहा है; चारों ओर विचित्र कल्लोल, प्रचण्ड वेग, प्रबल गति और विश्राम-रहित कर्म की छटा दिखाई पड़ रही है तब मेरा भी मन नाच उठता है; तब जी चाहता है कि बहुत वर्षों के गृहबन्धन को तोड़ताड़ कर एकदम बाहर निकल पडूँ। किन्तु उसके बाद ही अपनेको खाली-हाथ देखकर सोचता हूँ कि राह खर्च कहाँ है! हृदय में वह असीम आशा, जीवन में वह न थकनेवाला बल, और विश्वास का वह अटल प्रभाव कहाँ है! तब तो पृथ्वी के एक कोने में यह हमारा अज्ञात-बास ही भला है, यह स्वल्प सन्तोष और निर्जीव शान्ति ही हमारे लिए गनीमत है।\nतब बैठे बैठे मन को यही कहकर समझाता हूँ कि हम यद्यपि यन्त्र (कलें) नहीं तैयार कर सकते, जगत् के गूढ़ तत्त्वों का आ विष्कार नहीं कर सकते, किन्तु प्रेम कर सकते हैं, क्षमा कर स कते हैं, एक दूसरे के लिए, अपनी जगह छोड़कर, जगह दे स कते हैं। फिर दुःसाध्य निराशा से अस्थिर होकर भटकते फिरने की क्या जरूरत है! बुराई क्या है, हम एक किनारे ही पड़े रहेंगे। टा इम्स के जगत्प्रकाशक कालमों में हमारा नाम न छपेगा, न सही।\nकिन्तु प्रश्न यह होता है कि जब दुःख है, दारिद्य है, प्रबल का त्याचार है, असहाय के भाग्य में अपमान है, तब केवल एक कि नारे बैठे बैठे घर का काम और अतिथि सत्कार करते रहने से कैसे काम चलेगा? इन दुःखों का प्रतिकार कैसे होगा?\nहाय, यही तो भारतवर्ष को असह्य दुःख है! हम किससे लड़ेंगे! रूढ़ मनुष्य प्रकृति की चिरकाल की निठुराई के साथ? ईसामसीह का पवित्र रक्त प्रवाह भी जिसकी निकम्मी कठिनता को आजतक कोमल [ ७ ]न बना सका उस पत्थर के साथ? प्रबलता हमेशा से निर्बल के प्रति दयाहीन रही है; हम उसी आदिम पशु–प्रकृति को कैसे जीतेंगे? सभायें करके? या प्रार्थना करके? आज ज़रा सी भीख पाकर और कल एक गहरी डाँट खाकर? नहीं, यह तो कभी न होगा।\nतब फिर कैसे जीतेंगे? प्रबल के बराबर सबल होकर? हाँ, यह हो सकता है। किन्तु जब विचार करके देखता हूँ कि यूरोप कितना प्रबल है और किन किन कारणों से प्रबल है; जब इस दुर्दम्य शक्ति को कभी शरीर और मन से, सम्पूर्ण रूप से, अनुभव करके देखता हूँ तब फिर आशा नहीं होती । जी में आता है कि आओ भाई, सहनशील होकर रहें––सबको प्यार करें––ने की करें। हम पृथ्वी पर जो कुछ काम करें उसे सचाई के साथ करें, ढोंग न करें। क्योंकि असमर्थ के लिए मुख्य विपत्ति यही है कि वह कोई भारी काम नहीं कर पाता, इसी कारण भारी ढोंग को अच्छा समझता है। वह नहीं जानता कि मनुष्यत्व प्राप्त करने के लिए भारी झूठ की अपेक्षा छोटा सत्य अधिक मूल्यवान् है––अधिक कामकी चीज है ।\nमैं उपदेश देने नहीं बैठा हूँ। मैं केवल यही देखने की चेष्टा करता हूँ कि हमारी असली हालत क्या है। किन्तु उसे देखने के लिए न तो प्राचीन वेद, पुराण, संहिता आदि खोलकर उनमें से मनमाने-अपने मतलब के श्लोक एकत्र करके किसी एक कल्पना-मय काल की सृष्टि करनी होगी, और न अन्य जाति की प्रकृति और इतिहास के साथ अपनी कल्पना मिलाकर, अपने को उसी में लीन करके, इस नवीन शिक्षा की कमजोर नीव पर भारी दुराशा का किला खड़ा करने की जरूरत है। हमको केवल यही देखना होगा कि हम कहाँ पर हैं। हम जहाँ पर स्थित हैं वहाँ पर पूर्व दिशा से भूतकाल की और पश्चिम दिशा से [ ८ ]भविष्यत् की मरीचिकायें आकर हमको अपनी अपनी ओर आकृष्ट कर रही हैं। इन दोनों को भरोसा करने योग्य 'सत्य' न जानकर एक बार हमें यह देखना चाहिए कि हम वास्तव में किस मिट्टी पर खड़े हुए हैं।\nहम एक बहुत ही जीर्ण और प्राचीन नगर में निवास करते हैं। इतना पुराना नगर है कि उसका इतिहास लुप्तप्राय हो गया है; मनुष्यों के हस्तलिखित सब स्मृतिचिह्न काई से ढक गये हैं। इसी से भ्रम होता है कि मानों यह नगर मनुष्यों के इतिहास से परे है––यह मानों अनादि 'प्रकृति की पुरानी राजधानी है। मनुष्यों के इतिहास की रेखा मिटाकर प्रकृति ने अपने श्यामवर्ण के अक्षर इसके सब अंगों में विचित्र आकार से सजा रक्खे हैं। यहाँ हजारों वर्ष की वर्षा-ऋतुएँ अपने आँसुओं के चिह्न की रेखा रख गई हैं और हजारों वर्ष की वसन्त-ऋतुएँ इसकी दीवार की हरएक दरार में अपने आने जाने की मिती हरे रंग के अङ्कों में अङ्कित कर गई हैं। एक ओर से इसे नगर कह सकते हैं तो दूसरी ओर से इसे जंगल भी कह सकते हैं। यहाँ केवल छाया और विश्राम, चिन्ता और विषाद रह सकते हैं। यहाँ झींगुरों की झनकार से गूंजते हुए जंगलों में––यहाँ विचित्र आकारवाली जटाओं से व्याप्त शाखा-प्रशाखाओं और रहस्यमय पुराने महलों की दीवारों में सैकड़ों हजारों छायाओं में काया का और कायाओं में माया का भ्रम होता है। यहाँ की इस सनातन महती छाया में सत्य और कल्पना ने भाई और बहन की तरह विरोध-रहित भाव से आश्रय पाया है। अर्थात् यहाँ प्रकृति के विश्वकार्य और मनुष्य की मानसिक सृष्टि, दोनों ने परस्पर हिलमिलकर अनेक आकार के छायाकुंजों की रचना की है। यहाँ लड़की–लड़के दिनभर खेला करते हैं, किन्तु यह नहीं जानते कि यह खेल है। ऐसे ही सयाने लोग रातदिन स्वप्न देखते हैं; पर [ ९ ]उसे स्वप्न न समझकर 'कर्म' समझते हैं। जगत् के मध्याह्न-सूर्य का प्रकाश छिद्र-मार्ग से प्रवेश करके केवल छोटी छोटी मणियों की तरह झलकता दिखाई देता है और प्रबल आँधी सैकड़ों तंग डालियों के बीच में टकराकर मन्द मर्मर-ध्वनि सी जान पड़ती है। यहाँ जीवन और मृत्यु, सुख और दुःख, आशा और निराशा की सीमा के चिह्न मिट से गये हैं; अदृष्टवाद और कर्मकाण्ड––वैराग्य और गृहस्थाश्रम एक ही साथ चल रहे हैं। यहाँ आवश्यक और अनावश्यक ने ब्रह्म और मिट्टी के पुतले ने, छिनमूल सूखे हुए भूतकाल और जिसमें नई कोंपलें निकल रही हैं ऐसे सजीव वर्तमान-काल ने समान आदर पाया है। शास्त्र जहाँ पड़ा है वहीं पड़ा हुआ है। जिस जगह शास्त्र को ढककर हजारों प्रथा-रूप कीड़ों ने अपना घर बना लिया है वहाँ पर भी कोई आलस्य-मयी भक्ति के मारे हाथ नहीं डालता––सफाई नहीं करता। यहाँ ग्रन्थों के अक्षर और उन ग्रन्थों में लगे हुए कीड़ों के छेद, दोनों ही समान सम्मान के शास्त्र हैं। यहाँ के पीपल के पेड़ों से दरार खाये हुए और टूटे फूटे पड़े हुए मन्दिरों में देवता और उपदेवता, दोनों ही एकत्र आश्रय को प्राप्त होकर विराजमान हैं।\nयह क्या तुम्हारे सांसारिक समर की छावनी डालने की जगह है! यहाँ की गिरी हुई दीवार क्या तुम्हारे कल––कारखानों के––तुम्हारे आग की साँस लेनेवाले सहस्रबाहु लौह-दानवों के कारागार बनाने के योग्य है। यह सच है कि अस्थिर उद्योग के वेग से तुम इसकी पुरानी ईंटों को मिट्टी में मिला दे सकते हो; किन्तु यह तो बताओ कि फिर पृथ्वी की यह अत्यन्त प्राचीन शय्याशायिनी (बिछौनों पर पड़ी रहनेवाली) जाति कहाँ जाकर खड़ी होगी? याद रक्खो, ज्यों ही यह चेष्टाहीन नगररूपी घना जंगल नष्ट होगा त्यों ही एक बूढ़ा ब्रह्मराक्षस, जो यहाँ [ १० ]सदा के सूनसान स्थान में हजारों वर्षों से एकान्तवास कर रहा है, एका-एक आश्रयहीन हो जायगा!\nयहाँ के लोगों ने बहुत दिनों से अपने हाथों गृह-निर्माण नहीं किया; वह अभ्यास इनको नहीं है और इनमें के बहुतेरे अधिक विचारशील लोगों को यही एक बड़ा गर्व है। वे लोग जो इस बातको लेकर पुच्छलेखनी फटकारते हैं सो बिलकुल ठीक है––उसका प्रतिवाद किसी से नहीं हो सकता। सचमुच ही इन लोगों को अपने अत्यन्त प्राचीन आदि-पुरुषों की बस्ती कभी छोड़नी नहीं पड़ी। समय के फेर से यद्यपि अनेक ऊँची नीची अवस्थाओं का सामना करना पड़ा है, अनेक नये सुभीते और अड़चनें आकर उपस्थित हुई हैं; किन्तु इन्होंने सबको खींच-खाँचकर, मृत और जीवित को, सुभीतों और अड़चनों को, जी जा नसे एकत्र कर अपने बाप-दादाओं की बनाई हुई उसी एक ही दीवार में चुन रक्खा है। इस प्रकार की बात कभी, इनके शत्रुपक्ष के लोगों के मुँहसे भी नहीं सुनी जाती कि उन्होंने कभी अड़चन में पड़कर भी, अपने सुभीत के लिए, औरों से लागडाँट करके अपने हाथसे कोई नया घर बनाया या पुराने घरकी मरम्मत, अर्थात् संस्कार किया है। घर की छत में जहाँ छिद्र दिखाई पड़ा है वहाँ आपसे आप उगे हुए बरगद के पेड़की शाखाने कभी छाया कर दी है और कभी धीरे धीरे जमी हुई मिट्टी की तहने उस छिद्र को थोड़ा बहुत बंद कर दिया है, लेकिन इन्होंने कभी उधर ध्यान नहीं दिया।\nइस वनलक्ष्मी से शून्य घने वन में, इस पुर-लक्ष्मी से सूनी टूटी-फूटी पुरी में हम धोती पहन कर चादर ओढ़कर बहुत ही धीरे धीरे टहलते हैं, भोजन के बाद जरा सो लेते हैं, छाँह में बैठकर गंजीफा––चौसर खेलते हैं। जो कुछ असंभव और संसारी काम काज के बाहर [ ११ ]हैं उस पर झटपट विश्वास कर लेना हमें पसंद है। जो कुछ काम के लायक और आँख के सामने है उसके प्रति हमारे मन का अविश्वास किसी प्रकार अच्छी तरह से दूर नहीं होता। और इसके ऊपर अगर कोई लड़का जरा भी चञ्चलता प्रकट करता है तो हम सब मिलकर सिर हिला हिला कर कहते हैं––सर्वमत्यन्तर्हितम्।\nइसी समय तुम लोग एकाएक न-जाने कहाँ से आकर कूद पड़े और हमारे जीर्ण अस्थिपञ्जर में जोर से दो तीन खोंचे मारकर कहते हो कि "उठो, उठो; तुम्हारे सोने के कमरे में हम आफिस (office) खोलना चाहते हैं। तुम सोते थे; किन्तु सारा संसार नहीं सोता था। इस बीच में, जगत् में अनेक परिवर्तन हो गये हैं। सुनो, वह घंटी बज रही है; यह पृथ्वी की दुपहरिया है––काम करने का समय है।"\nतुम्हारे कथनको सुनकर हममें से कुछ लोग जल्दी से उठकर "कहाँ काम है?––कहाँ काम है?" कहते हुए घर के चारों कोनों में व्यस्त भाव से दौड़धूप कर रहे हैं। और उनमें से जो जरा मोटेताजे और घमंडी हैं वे करवट बदल कर कहते हैं––"कौन है जी! काम की बात कौन कहता है! तो क्या तुम यह कहना चाहते हो कि हमलोग कामकाजी आदमी नहीं है! तुम्हारा यह भारी भ्रम है! भारतवर्ष को छोड़कर काम करने का स्थान और कहीं नहीं है। देखते क्यों नहीं, मानव-इतिहास के प्रथम युग में आर्यों और अनार्यों का युद्ध यही हो गया है; यही कितने ही राज्यों की स्थापना, कितने ही नीतिधर्मों का अभ्युदय और कितनी ही सभ्यताओं का संग्राम हो गया है। भाई, केवल हम लोग ही काम के आदमी हैं। अतएव हमसे अब काम करने के लिए मत कहो। अगर तुमको विश्वास न हो तो तुम लोग बल्कि एक काम करो––अपने पैने ऐतिहासिक फावड़े से भारतभूमि की अनेक युगसाञ्चित विस्मृति की तह [ १२ ]खोदकर देख लो कि मनुष्य-सभ्यता की दीवार में कहाँ कहाँ हम लोगों के हाथों का चिह्न है। हम लोग तबतक इसीतरह एक झपकी और ले लें।"\nइसी तरह हम लोगों में से कोई कोई आधे अचेत जड़मूढ, दाम्भिक भाव से, जराजरा खुली नींद-भरी आँखों से, आलस्य-पूर्ण अस्पष्ट रुष्ट हुंकार से, जगत् में जो दिनका प्रकाश फैला हुआ है उसका अनादर या उपेक्षा कर रहे हैं; और कोई कोई, गहरी आत्मग्लानि के साथ अपनी ढीली रगों के चेष्टाहीन उद्यम––उत्साह को बारम्बार पीटकर जगाने की चेष्टा कर रहे हैं। और जो लोग जाग्रत् अवस्था में स्वप्न देखने वाले हैं––जो लोग कर्म और विचार के बीच में अस्थिर चित्त से डगमगा रहे हैं––जो लोग पुराने की जीर्णता देख पाते हैं और नवीन की असम्पूर्णताका भी अनुभव करते हैं, वे अभागे बारंबार सिर हिला-हिला कर कहते हैं:––\n"हे नये आदमियो! तुमने जो नई काररवाई शुरू कर दी है उसकी समाप्ति तो अभीतक नहीं हुई; उसमें क्या सच है और क्या झूठ-इसका फैसला तो अभीतक नहीं हुआ; मनुष्य के भाग्य की चिर-काल से चली आती हुई समस्याओं में से तो किसी एककी भी मीमांसा नहीं हुई। फिर हम अभी तुम्हारे अनुयायी कैसे बनें?\n"तुमने बहुत कुछ जाना और बहुत कुछ पाया है, किन्तु यह तो बताओ कि कुछ सुख भी पाया है? हम जिस विश्व-ब्रह्माण्ड को 'माया' माने बैठे हैं उसीको तुम निश्चित सत्य मान कर काम में जान दे रहे हो; तुम क्या हमसे अधिक सुखी हुए हो? तुम जो नित्य नई नई आवश्यकताओं का आविष्कार करके गरीबों की गरीबी दिन-दिन बढ़ा रहे हो, अपने को घर के स्वास्थ्यजनक आश्रय से विश्राम-शून्य कर्म की उत्तेजना में घसीटे लिये जा रहे हो, कर्म को ही सारे जीवन का कर्तां [ १३ ]बनाकर उन्माद (बावलेपन या जोश) को विश्राम के स्थान पर बिठा रहे हो, तो क्या तुम स्पष्टरूप से यह जानते हो कि तुम्हारी यह उन्नति तुमको कहाँ लिये जा रही है?\n"हम लोग अच्छी तरह जानते हैं कि हम कहाँ आ पहुँचे हैं। हम लोगों की जरूरतें बहुत ही थोड़ी हैं। हम अपने घरों में गाढ़े स्नेह से परस्पर, एक दूसरे के साथ, मिले हुए अपने नित्य-नैमित्तिक छोटे-मोटे आवश्यक कर्तव्यों का पालन करते जाते हैं। हम लोंगों की जितनी सुख-समृद्धि है उसको हम लोगों ने––अमीर और ग़रीब, निकट-सम्बन्धी और दूर-सम्बन्धी, अतिथि, अनुचर और भिक्षुक, सबने मिलकर बाँट लिया है। जहाँतक हो सकता है, हम लोग यथासम्भव सुख से जीवन बिता रहे हैं। हम लोगों में कोई किसी को त्याग करना नहीं चाहता, और जीवन की आँधी में पड़कर, उसके झपेटे में, कोई किसी को छोड़ने के लिए लाचार भी नहीं होता।\n"भारतवर्ष ने सुख कभी नहीं चाहा; उसने सन्तोष चाहा था, वह उसे मिल भी गया है। भारतवर्ष, सब जगह सब तरह सन्तोष-की स्थापना भी कर चुका है। अब उसे कुछ करने के लिए बाकी नहीं है। वह अपने विश्राम-भवन में बैठे बैठे तुम लोगों के उन्माद-पूर्ण जीवन-विप्लव को देखकर तुम्हारी सभ्यता की अन्तिम सफलता के सम्बन्ध में मन-ही-मन संशय का अनुभव भले ही कर सकता है। वह सोच सकता है किसी समय अन्त को जब एक दिन तुम लोगों को अपना कामकाज बंद करना होगा तब तुम लोग क्या इसी तरह धीरे से, इसी तरह सहज में ऐसे ही विश्राम को प्राप्त कर सकोगे? क्या हमारी तरह ऐसी सहृदय परिणति या पूर्णता पासकोगे? जिस तरह 'उद्देश्य' धीरे धीरे 'लक्ष्य' पर पहुँचकर समाप्त हो जाता है, गरम दिन जिस तरह [ १४ ]सौन्दर्यपूर्ण होकर संध्या के अन्धकार में डूब जाता है वैसी ही मधुर समाप्ती क्या तुम पा सकोगे? या, जैसे 'कल' एकाएक बिगड़ कर बंद हो जाती है, जैसे लगातार बढ़ती हुई आग और गरमी जमा होने से एकाएक एंजिन फट जाता है, जैसे एक ही लाईन पर आमने-सामने से आती हुई दो रेलगाड़ियाँ आपसकी टक्कर से अचानक चूर चूर हो जाती हैं उसी तरह प्रबल वेग में एक दारुण अपघातसे तुम्हारी समाप्ति होगी?\n"जो कुछ हो, तुम लोग इस समय एक अपरिचित समुद्र में उसके अप्रकट किनारे की खोज में चले हो। इस लिए यही अच्छा होगा कि तुम अपनी राह जाओ और हम अपने घर में रहें।"\nकिन्तु भाई भारत-वासियो, मनुष्य मनुष्य को इस तरह रहने कब देता है? तुम जिस समय विश्राम करना चाहते हो उस समय पृथ्वी के और लोग तो थके हुए नहीं हैं। गृहस्थ जिस समय नींद के मारे बेचैन हैं उस समय आवारा लोग तरह तरह के उपद्रव करते हुए राह राह मारे मारे फिरते हैं।\nइसके सिवा यह भी स्मरण रखना चाहिए कि तुम पृथ्वी में जहाँ आकर ठहरोगे वहीं से तुम्हारा ध्वंस होना आरम्भ हो जायगा। क्यों कि तुम्ही अकेले ठहरोगे, और कोई नहीं ठहरेगा। यदि तुम जगत्प्रचाव के साथ समान गति से नहीं चल सकते तो सारे प्रवाह का दौड़ता हुआ वेग तुम पर आकर पड़ेगा; उसके धक्के से तुम या तो टूटभट-कर उलट-पलट जाओगे, और या धीरे धीरे क्षय को प्राप्त होकर कालस्रोत की तलहटी में डूब जाओगे! इस कारण या तो लगातार चलो और जीवन की चर्चा करो, और नहीं तो विश्राम करो और मिट जाओ। पृथ्वी परका ऐसा ही नियम है। [ १५ ]अतएव यह ठीक है कि हम जो संसार में संहार के सामने आकर उपस्थित हुए हैं, इसके बारे में किसी के कुछ कहने की आवश्यकता नहीं है। किन्तु जब हम इसके सम्बन्ध में विलाप करते हैं तब यों करते हैं कि––"ऊपर जिस प्राकृतिक नियम का वर्णन किया गया है वह साधारणतः संसार में चलता है सही, किन्तु हम लोगों ने उसी में कुछ ऐसा सुभीता कर लिया था कि बहुत दिनोंतक वह नियम हम पर लागू नहीं हुआ। जैसे, साधारणतः यह कहा जाता है कि वृद्ध होना और मरना जगत् का नियम है; किन्तु हमारे योगी लोगों ने अपनी जीवनी शक्ति (श्वासा) को रोककर मुर्दे की तरह होकर जीवित रहने का एक उपाय ढूँढ़ निकाला था। समाधि की अवस्था में जैसे उनकी वृद्धि नहीं होती थी वैसे ही क्षय भी नहीं होता था। जीवन की गति को रोकने से ही मृत्यु आती है, किन्तु जीवन की गति को रोककर ही वे लोग चिरजीवन पाते थे\n"हमारी जाति के सम्बन्ध में भी साधारणतः यही बात कही जा सकती है। अन्य जातियों जिस कारण से मरती हैं, हमारी जातिने उसी कारण को उपाय बनाकर बहुत दिनोंतक जीते रहने का मार्ग ढूँढ़ निकाला था। आकांक्षा का वेग जब कम हो जाता है, थका हुआ उद्यम जब ढीला पड़ जाता है तब कोई जाति नाशको प्राप्त होती है। किन्तु हम लोगों ने बड़े यत्न से दुराकांक्षा या तृष्णा को कम करके और उद्यमको जड़सा बनाकर समान भावसे आयु-रक्षा करने की चेष्टा की थी।\n"जान पड़ता है, वह चेष्टा कुछ कुछ सफल भी हुई थी। घड़ी- की सुई जहाँ पर आपसे आप ठहर जाती है, वहीं पर समय को भी अपूर्व कौशल-पूर्वक ठहरा दिया गया था। जीवन को पृथ्वीतल से बहुत कुछ [ १६ ]अलग करके एक ऐसे मध्य आकाश में उठा रक्खा गया था जहाँ पृथ्वी की धूल अधिक नहीं पहुँचती थी; वह (जीवन) सदैव निर्लिप्त, निर्मल और निरापद रहता था।\n"किन्तु एक दन्तकथा प्रचलित है कि कुछ दिन हुए कलकत्ते में पास के किसी जंगल से एक दीर्घजीवी समाधिस्थ योगी लाया गया था। वहाँ अनेक उपद्रव करके वह समाधि से जगा दिया गया और उससे उसकी मृत्यु हो गई। हमारी जातीय योग-निद्राको भी उसी तरह बाहर के लोगों ने बहुत उपद्रव करके तोड़ दिया है। अब दूसरी जातियों में और हममें कुछ अन्तर नहीं है, यदि कुछ है तो यही कि बहुत दिनों तक बाहरी विषयों में उद्योग न करने के कारण हमको जीवन की चेष्टा का अभ्यास नहीं रहा है। हम योगाध्याय से निकलकर एकदम गड़बड़ाध्याय में आ पड़े हैं।"\nऐसी अवस्थामें अब कर्तव्य क्या है? इस समय पहले के उस वि- लक्षण नियमसे काम नहीं चलनेका। अब तो जो साधारण नियम है उन्हींके अनुसार प्रचलित प्रथाओं से आत्मरक्षा की चेष्टा करनी होगी। लंबी जटा और नख कटवाकर, नियमित स्नान आहार करके कुछ कपड़े-लत्ते पहनकर हाथ-पैर चलाना होगा।\nकिन्तु इस समय मामला ऐसा ही आपड़ा है कि यद्यपि हमने जटा और नख कटवा डाले हैं और संसार में प्रवेश करके समाजके लोगों के साथ मिलनाजुलना भी शुरू कर दिया है, किन्तु मन के भावको अर्थात् स्वभाव को हम अभीतक नहीं बदल सके। अब भी हम कहते हैं कि हमारे पूर्व-पुरुषों ने केवल हड़ें खाकर या नंगे बदन रहकर महत्त्व प्राप्त किया था। फिर हम सँवार-सिंगार, आहार-विहार और रहनसहन का इतना आदर क्यों करें? यों कहकर हम लोग आधी धोती [ १७ ]ओढ़कर दर्वाजे के सामने बैठे बैठे कर्म के प्रति आलस्य और अनासक्ति से भरी दृष्टि डालते हुए हवा खाया करते है।\nहमको यह स्मरण नहीं है कि जो योगासन परम आदरणीय है वहीं समाज की दृष्टि से जंगलीपन है। प्राण न रहने से जैसे शरीर अपवित्र हो जाता है वैसे ही भाव के बिना बाहरी अनुष्ठान भी निन्द्य हो जाया करते हैं। तात्पर्य यह कि जब हममें योगियों के भाव नहीं है तब केवल दिखावा नहीं सोहता।\nजो लोग हमारे तुम्हारे समान हैं; जो तपस्या भी नहीं करते और भविष्य भी नहीं खाते; जूता मोजा पहनकर, ट्रामगाड़ी पर चढ़कर पान चबाते चबाते प्रतिदिन आफिस या स्कूल को जाते हैं; जिनकी आदि से अन्त तक खूब खोज खोजकर देखने से भी किसी प्रकार विश्वास नहीं होता कि ये याज्ञवल्क्य, वसिष्ठ, गौतम, जरत्कारु, वैशम्पायन या भगवान् कृष्ण-द्वैपायन के अवतार हैं; जिन छात्रों को देखकर अबतक कभी किसी को बालखिल्य ऋषियों का भ्रम नहीं हुआ; जो लोग एकदिन भी यदि सबेरे, दोपहर और शामको नहाकर एक हड़ खालें तो उसके बाद उन्हें दो एक दिन आफिस या कालेज में गैरहजिर होना परम आवश्यक हो पड़े, उनके लिए इस प्रकार ब्रह्मचर्य का बाहरी आडम्बर करना और पृथ्वी की अधिकांश उद्योगी माननीय जातियों को देखकर नाक सिकोड़ना केवल अद्भुत, असङ्गत, और हँसी की बात ही नहीं है, किन्तु पूर्ण रूप से हानिकर भी है।\nभिन्न भिन्न कामों की अलग अलग व्यवस्थायें हुआ करती हैं। पहलवान लँगोट पहनता है, बदन में मिट्टी लगाता है और छाता उभार कर चलता है। यह देखकर रास्ते के लोग खुश होते हैं और वाहवाह करते हैं। परन्तु उस पहलवान का लड़का बहुत ही काहिल और कमजोर है और [ १८ ]केवल एन्ट्रेन्स तक पढ़कर आज पाँच वर्ष से सेक्रेटरियट के दफ्तर में अप्रैटिसी (उम्मेदवारी) कर रहा है। वह भी यदि लँगोट पहनकर मिट्टी मलकर उठते-बैठते ताल ठोके और भले आदमियों के द्वारा उसका कारण पूछे जाने पर कहे कि मेरा बाप पहलवानी की है, इसी से मैं भी ऐसा करता हूँ; तो यह देख-सुनकर ग़ैरोंको जो चाहे दिल्लगी सूझे, मगर उसके स्वजनों और हित-मित्रों को उसके लिए विशेष चिन्ता हुए बिना न रहेगी। इसलिए या तो सचमुच तपस्या करो और नहीं तो तपस्या का आडम्बर छोड़ो।\nपूर्वसमय में ब्राह्मणों का एक खास सम्प्रदाय था। उन पर एक विशेष कार्य का भार था। उन्होंने इसलिए कि वे उस कार्य में विशेष उपयोगी बने रहें, अपने चारों ओर कुछ आचरण––अनुष्ठानों की एक सीमा-रेखा खींच रक्खी थी। वे लोग अत्यन्त सावधानता के साथ अपने चित्तको उस सीमाके भीतर ही रखते थे, बाहर नहीं जाने देते थे। प्रायः सभी कामों की ऐसी ही एक उपयोगी सीमा हुआ करती है, जो दूसरे काम के लिए बाधा-स्वरूप होती है। हलवाई की दूकान में यदि वकील अपना व्यवसाय चलाना चाहे तो हजारों तरह की रुकावटें और विघ्न उपस्थित हुए बिना न रहेगे। ऐसे ही जहाँ पहले किसी वकील का आफिस रहा हो वहाँ यदि किसी विशेष कारण-वश हलवाई-की दूकान खोलना पड़े तो उस समय क्या कुरसी-टेबल, कागज-पत्र और अलमारियों में तहकी तह सजी हुई कानूनी रिपोटो का मोह करने से काम चल सकता है कभी नहीं।\nइस समय ब्राह्मणों में वह पहले की विशेषता नहीं रही। वे केवल पढ़ने-पढ़ाने और धर्म-चर्चा करने में ही नहीं लगे हुए हैं। उनमें से अधिकांश ब्राह्मण नौकरी करते हैं। तपस्या करते तो हम किसीको भी नहीं [ १९ ]देखते। ब्राह्मण और ब्राह्मणेतर अन्य जातियों के काम-धन्धे में कुछ अन्तर नहीं देख पड़ता। ऐसी अवस्था में ब्राह्मणत्त्व के संकीर्ण धेरे में बंद रहने की कोई सार्थकता या सुभीता नहीं दिखाई देता।\nकिन्तु इस समय यह हालत है कि ब्राह्मण-धर्म ने केवल ब्राह्मणों को ही नहीं बाँध रक्खा है। जिन शूद्रों के लिए शास्त्र का बन्धन कभी दृढ़ नहीं था, वे भी मौका पाकर उसी घेरे में घुस बैठे हैं। अब वे किसी तरह उस जगह को छोड़ना नहीं चाहते।\nपहले समय में ब्राह्मणों ने केवल ज्ञान और धर्म का अधिकार ग्रहण कर रक्खा था। ऐसी दशा में समाज के अनेक छोटे-मोटो कामों का भार शूद्रों पर आ-पड़ना स्वाभाविक ही था। इसी कारण उन शूद्रों के ऊपर से आचार-विचार और यन्त्र-तन्त्र के हजारों बन्धन-पाश हटाकर उन्हें बहुत कुछ स्वच्छन्द गति का अवसर दे दिया गया था। पर इस समय एक भारत-व्यापी भारी मकड़ी के जाले में ब्राह्मण से लेकर शूद्र तक, सबके हाथ-पैर बँध गये हैं और वे मुर्दो की तरह निश्चल होकर पड़े हुए हैं। न तो पृथ्वी का काम करते हैं और न परमार्थ-रूप योग ही साधते हैं। पहले जो काम था वह भी बंद हो गया और इस समय जो काम आवश्यक हो पड़ा है उसके होने में भी पगपग पर रुकावटें डाली जाती हैं।\nअतएव हमको समझना चाहिए कि इस समय हम जिस, गतिशील संसार में अचानक आ गये हैं उसमें रहकर यदि हमें अपनी प्राणरक्षा और मानरक्षा करनी है तो हर घड़ी साधारण आचार विचारों को लेकर तर्क वितर्क करने से या कपड़ा समेटकर, नाक की नोक सिकोड़कर, बेत[ २० ]रह सँभल सँभलकर पैर रखने से काम नहीं चलेगा। ऐसा सोचना भूल है कि यह विशाल विश्व ब्रम्हाण्ड कीचड़ का कुण्ड है; सावन भादों की कच्ची सड़क है; पवित्र पुरुषों के चरणकमल रखने के अयोग्य है। इस समय अगर प्रतिष्ठा चाहते हो तो उसके लिए चित्तकी उदारता, सर्वाङ्गीण नीरोगता, स्वास्थ भाव, शरीर और बुद्धि की प्रबलता, ज्ञान का प्रचार और प्रसार तथा विश्रामहीन तत्परता की बड़ी आवश्यकता है। इधर ध्यान दो।\nहम लोग पृथ्वी के अन्य लोगों के छू जाने से भी यत्नपूर्वक बच कर अपने महामान्य 'आपे' को सदा धो माँजकर, छिप छुपकर और दूसरों को नीच म्लेच्छ आदि नाम देकर उनसे घृणा करते हुए जिस ढंग से चल रहे थे उसको आध्यात्मिक बाबुआना या शौकीनी कहते हैं। मनुष्यत्व इस प्रकार की अति विलासिता में धीरे धीरे निकम्मा और चौपट हो जाता है।\nजड़ पदार्थ ही शीशे के घेरे में बंद रक्खा जाता है। किन्तु यदि जड़ और जीव के भेद को भूलकर जीव को भी खूब साफ रखने के लिए निर्मल बिल्लौरी संपुट के भीतर बंद रक्खा जाय, तो यह सच है कि उसमें धूलका आना रुक जायगा, मगर उसके साथ ही स्वास्थ्य भी रुकेगा; अर्थात् ऐसा करना मलिनता और जीवन दोनों को ही यथा-संभव घटा देना है।\nहमारे पण्डित लोग कहा करते हैं कि हम लोगों ने जो एक अद्भुत आर्यपवित्रता प्राप्त की है वह बहुत साधना करने से मिली है––वह बड़ी ही कीमती चीज है। उसकी बड़ी सावधानी से रक्षा करने की आवश्यकता है। इसी लिए हम लोग सब प्रकार से म्लेच्छों और यवनों से बचने की––उनसे छूतक न जायँ, इसकी––चेष्टा किया करते हैं। [ २१ ]इस सम्बन्ध में दो बातें कहने की हैं। एक तो यह कि यद्यपि हम सभी लोग विशेष रूप से पवित्रता की चर्चा करनेवाले या पवित्र रहने-वाले नहीं हैं, तथापि अधिकांश मनुष्यजाति को अपवित्र समझकर एक सर्वथा अन्याय विचार, अभूलक अहंकार, और आपस में अनर्थक अन्तर या विरोध उत्पन्न करने का उद्योग किया जाता है। इस बात को बहुत लोग स्वीकार ही नहीं करते कि यह पवित्रता की दुहाई देकर हम जो विजातीय मनुष्यों से घृणा करते हैं सो वह घृणा हमारे चरित्र के भीतर धुनका काम कर रही है। वे बेधड़क कह उठते हैं कि हम लोग धृणा कहाँ करते हैं? हमारे शास्त्रों में ही लिखा है––"वसुधैव कुटुम्बकम्।" किन्तु यहाँ पर यह विचारणीय नहीं है कि शास्त्रों में क्या लिखा है और बुद्धिमान् लोग व्याख्या करके उसका क्या अर्थ ठहराते हैं। विचार केवल यह करना है कि हमारे आचरण या बर्ताव से क्या प्रकट होता है; और उस आचरण का आदिकारण चाहे जो हो किन्तु उससे सर्वसाधारण के हृदय में सहज ही मनुष्य-धृणा उत्पन्न होती है कि नहीं; तथा एक जाति के छोटे से लेकर बड़े तक सब आदमियों को किसी दूसरी जाति मात्र पर बिना विचारे घृणा करने का अधिकार है या नहीं।\nदूसरी बात यह है कि जड़ पदार्थ ही बाहरी मलिनता से दूषित होते हैं। हम जब घराऊ पोशाक पहनकर घूमने निकलते हैं तब बहुत संभलकर चलना होता है। तब बहुत सावधानी से सँभलकर बैठना होता है जिसमें कहीं धूल न लग जाय, पानी की छीटें न पड़ जायें, कहीं किसी तरह का दाग न लग जाय। पवित्रता अगर ऐसी ही पोशाक हो तो अवश्य ही यों डरना ठीक है कि इन लोगों की छूत से कहीं वह काली न हो जाय, उन लोगों की हवा लगने से कहीं उसमें धब्बा न [ २२ ]पड़ जाय। इस तरह की पोशा की पवित्रता लेकर संसार में रहना सच-मुच ही एक भारी विपत्ति है। जनसमाज की युद्धभूमि, कर्मभूमि और रङ्गभूमि में ऐसी सँवारी हुई पवित्रता को सँभालकर चलना अत्यन्त कठिन समझकर, जिनकी शुचि-वायु का रोग है वे अभागे जीव अपने चलने-फिरने और रहने की जगह अत्यत संकीर्ण (तंग) बना लेते हैं और अपने को कपड़े-लत्तों की तरह सदा सन्दूक में बन्द रखते हैं उनके द्वारा मनुष्य का परिपूर्ण विकास या उन्नति कभी नहीं हो सकती।\nआत्मा की आन्तरिक पवित्रता के प्रभाव से बाहरी मलिनता के प्रति थोड़ी-बहुत उपेक्षा किये बिना काम ही नहीं चल सकता। जो मनुष्य सौन्दर्य का बड़ा भारी भक्त है वह अपना रंग बिगड़ने के डरसे पृथ्वी की धूल-मिट्टी और हवा-धूप-पानी से सदा बच कर चलने की चेष्टा करता है और मोम के पुतले की तरह निरापद स्थान में बैठा रहता है। वह भूल जाता है कि रंग की सुकुमारता या सोफियानापन सौन्दर्य की एक बाहरी सामग्री है, उसकी भीतरी प्रतिष्ठा-भूमि स्वास्थ्य ही है––अर्थात् स्वास्थ्य ही सौन्दर्य की नींव है। जड़ पदार्थ के लिए स्वास्थ्य की जरूरत नहीं है, इसीसे यदि जड़को ढक रक्खें-बंद कर रक्खें तो कोई हानि नहीं। अतएव यदि हम आत्मा को जड़ या मृत पदार्थ नहीं समझते तो थोड़ी बहुत मलिनता का खटका होने पर भी उसके स्वास्थ्य के खयाल से, उसे सबल बनाने के उद्देश्य से उसका साधारण जगत् से सम्बन्ध स्थापित करना बहुत जरूरी है।\nअब यहाँ मालूम हो जायगा कि ऊपर आध्यात्मिक बाबुआना शब्द का प्रयोग क्यों किया गया था। जैसे बेहद बाहरी सुखों के सेवन की आदत को ही विलासिता, बाबुआना या शौकीनी कहते हैं वैसे ही अत्यन्त बाह्य-पवित्रता-प्रियता को आध्यात्मि [ २३ ]विलासिता कह सकते हैं। खाने-पीने सोने-बैठने के ढंग में जरा इधर-उधर होते ही सुकुमार पवित्रता में धक्का लग गया––ऐसा समझना आध्यात्मिक बाबुआना में ही शामिल है। और इसमें कोई सन्देह ही नहीं कि बाबुआना चाहे जिस तरह का हो उससे मनुष्यत्व का बल और वीर्य नाश हो जाता है।\nयह बात अस्वीकार नहीं की जा सकती कि संकीर्णता और जड़ता दोनों ही बहुत कुछ निरापद हैं। और यह भी सच है कि जिस समाज में मनुष्य-प्रकृति का पूर्ण विकास और जीवन में गति है उस समाज को बहुत से उपद्रवों का सामना करना पड़ता है। जहाँ जीवन अधिक है वहाँ स्वाधीनता अधिक है और इसी कारण विचित्रता भी अधिक है। वहाँ भले और बुरे, दोनों की प्रबलता है। यदि मनुष्यों के नख और दाँत उखाड़ लिये जायँ, आहार कम कर दिया जाय और उन्हें दोनों वक्त चाबुक का डर दिखाया जाय तो एक प्रकार के चलने की शक्ति से शून्य अत्यन्त निरीह पालतू प्राणियों का दल पैदा हो जायगा; जीव-स्वभाव की विचित्रता एकदम मिट जायगी; और तब यह देखकर जान पड़ेगा कि भगवान्ने इस पृथ्वीमण्डल को एक भारी पिंजेड के रूप में बनाया है––जीव के रहने के लिए इसकी सृष्टि नहीं की।\nकिन्तु समाज-बालक की जो पुरानी धायें हैं वे समझती हैं कि मोटे ताजे तन्दुरुस्त लड़के नटखट होते हैं; वे कभी रोले-मचलते हैं, कभी कूदते फाँदते और दौड़ते हैं; कभी बाहर जाना चाहते हैं; वे बहुत हैरान करते हैं। इस कारण उन्हें जरासी अफीम की मात्री दे कर वे अफीम के नशे में मृतप्राय बनाकर रक्खे जाय तो फिर घर का कामकाज खूब निश्चिन्त होकर किया जा सकता है। [ २४ ]स्वाभाविक नियम के अनुसार समाज जितनी ही उन्नति करता है उतनी ही उसकी जिम्मेदारी और कर्तव्य की उलझन बढ़ती जाती है। यदि हम कहें कि हम इतना नहीं कर सकते, हममें इतना उ द्यम नहीं है, शक्ति नहीं है; यदि हमारे माता-पिता कहें कि हम बेटे बेटियों को उपयुक्त अवस्था तक मनुष्यत्व की शिक्षा देने में तो असमर्थ हैं, किन्तु मनुष्य के लिए जितना शीघ्र सम्भव है (यहाँ तक कि असम्भव भी कहा जा सकता है), हम माता-पिता बनने को तैयार हैं; यदि हमारे विद्यार्थी लोग कहें कि संयम हमसे नहीं हो सकता, शरीर और मनकी सम्पूर्णता प्राप्त करने की राह देखने में हम बिलकुल असमर्थ हैं, असमय में अपवित्र स्त्रीपुरुष-सम्बन्ध हमारे लिए अत्यन्त आवश्यक है, क्यों कि हिन्दूधर्म का यही विधान है––हम न उन्नति चाहते हैं, न झंझट चाहते हैं, हमारा इसी प्रकार बड़े मजे में काम चला जायगा; तो चुप रहने के सिवा इसका कुछ उत्तर ही नहीं है। परन्तु यह बात फिर भी कहनी ही पड़ती है कि हीनता को हीनता समझना भी अच्छा है किन्तु बुद्धि के बल से निर्जीवता या जड़ता को साधुता और असमर्थता को सर्वश्रेष्ठता साबित करना अच्छा नहीं। ऐसा करना सद्गति की राह में चारों ओरसे एकदम काँटे रूँध देने के बराबर हैं।\nअसल बात यह है कि यदि सर्वांगपूर्ण मनुष्यत्व के ऊपर हमको श्रद्धा और विश्वास रहे तो इतनी बात ही न उठे। तब तो अपने को कुछ कूट-कौशल-पूर्ण व्याख्याओंमें भुलाकर थोड़े से बाहरी संकीर्ण संस्कारों के घेरे में बंद हो रहनेकी प्रवृत्ति ही न हो।\nजिस समय हमारी जाति वास्तव में एक जाति थी, उस समय हम भी युद्ध और बनिज-व्यापार करते थे; हमारा शिल्पकौशल उत्तम और [ २५ ]प्रसिद्ध था; हम देश-देशान्तरों में आते जाते और अन्य जातियों से अनेक विद्यायें सीखते और उनको सिखाते थे; हमारे पास दिग्विजय करनेवाला बल और विचित्र ऐश्वर्य था। आज इसको बहुत वर्ष बीत गये; इस समय और उस समय के बीच में अनेक उलट फेरों का अन्तर आ पड़ा है। आज हम समय के सीमान्त-प्रदेश में स्थित उसी भारतीय सभ्यता को, पृथ्वी से बहुत दूर पर स्थित एक तपस्या से पवित्र और होम-धूम-रचित अलौकिक समाधि-राज्य की तरह देख पाते हैं; और उसका मिलान अपने इस वर्तमान ठंडी छाँहवाले, कर्महीन, निद्रालस, निस्तब्ध गाँव के साथ करते हैं। किन्तु इस मिलान में यथार्थता कुछ भी नहीं है।\nहमारी यह कल्पना निरी कल्पना ही है कि हमारे यहाँ केवल आ- ध्यात्मिक सभ्यता थी; उपवास करने से दुर्बल हुए हमारे सारे पूर्वपुरुष अलग अलग अकेले बैठकर अपने अपने जीवात्मा को हाथ में लिये उसे सान पर चढ़ाया करते थे––उसको कर्म से बिलकुल अलग रखकर अत्यन्त सूक्ष्म ज्योति की रेखा बना डालने की चेष्टा में लगे रहते थे।\nहमारी उस सर्वाङ्गसम्पन्न प्राचीन सभ्यता को मरे बहुत दिन हो गये। हमारा वर्तमान समाज उसकी प्रेतयोनि मात्र है। अपने क्षीण अङ्गोंको देखकर हम अनुमान करते हैं कि हमारी पुरानी सभ्यता के भी इसी प्रकार शरीर का लेश भी न था; वह केवल एक छायामय आध्यात्मिकता थी। उसमें पृथ्वी-जल-अग्निका नाम भी न था; था केवल थोड़ा सा वायु और आकाश।\nकेवल महाभारत को पढ़ने से ही इस बात का पता लग जाता है कि हमारी उस समय की सभ्यता में जीवन का वेग कितना प्रबल था। [ २६ ]उसमें कितने ही समाजविप्लव और कितनी ही परस्परविरोधी शक्तियों की टक्करें देख पड़ती हैं। वह समाज किसी एक बड़े बुद्धिमान् कारीगर आदमी के हाथ का गढ़ा हुआ अत्यन्त सुन्दर सुसज्जित समतायुक्त 'कल' का समाज न था। उस समाज में एक तरफ लोभ, हिंसा, भय, द्वेष और असंयत अहङ्कार ने और दूसरी तरफ विनय, वीरता, आत्मत्याग, उदार महत्व और अपूर्व साधु-भाव ने मनुष्यचरित्र में हलचल डालकर उसे सजग सचेत बना रक्खा था। उस समाज में सभी पुरुष साधु न थे, सभी स्त्रियाँ सती न थीं और सभी ब्राह्मण तपस्वी न थे। उस समाज में विश्वामित्र ऐसे क्षत्रिय थे; द्रोणाचार्य, कृपाचार्य और परशुराम ऐसे ब्राह्मण थे; कुन्ती ऐसी सती थीं; क्षमाशील युधिष्ठिर ऐसे राजा थे; शत्रुओं के रक्त की प्यासी तेजस्विनी द्रौपदी ऐसी रमणी थीं। उस समय के समाज में भलाई और बुराई, प्रकाश और अन्धकार आदि जीवन के लक्षण वर्तमान थे। उस समय का मनुष्यसमाज रेखा-चिह्नित, विभाग-युक्त, संयत और सिलसिलेवारनाशी के समान नहीं था। विप्लव के द्वारा क्षोभ को प्राप्त हुई विचित्र मनुष्य प्रवृत्तियों के घात-प्रतिघात के कारण, सदा जागते रहने की शक्ति से-परिपूर्ण उसी समाज में हमारी वह प्राचीन सभ्यता छाती फुलाये विशाल शाल वृक्ष की तरह सिर ऊँचा किये विराजमान थी।\nउसी प्रबल वेगवाली सभ्यता को आज हम अपनी कल्पना से निपट निश्चेष्ट निर्विरोध निर्विकार निरापद और निर्जीव बताकर कहते हैं कि हम लोग वही सभ्यजाति हैं, हम लोग वही आध्यात्मिक आर्य हैं। हम लोग केवल जप तप करेंगे; दलबन्दी करेंगे और समुद्रयात्राको रोककर, दूसरी जातियों को अछूत बताकर, उस महान् हिन्दू-नाम को सार्थक करेंगे। [ २७ ]किन्तु इसके बदले यदि हम सत्य को प्यार करें, विश्वास के अनुसार काम करें, घर के लड़कों को ढेर के ढेर झूठ में डालकर गोल गोल गले की फाँसी न बनावें––बरन् उन्हें सत्य की शिक्षा से सरल, सबल और दृढ़ बनाकर सिर ऊँचा करके खड़ा कर सकें; यदि अपने हृदय में ऐसी अभिमानरहित उदारता की चर्चा कर सकें कि हम चारों ओर से शान और महत्त्व को नियम-पूर्वक सानन्द, सादर, संभाषण करके ला सकते हैं; यदि हम संगीत, शिल्प, साहित्य, इतिहास, विज्ञान आदि विविध विद्याओं की आलोचना और चर्चा करके, देश-विदेश में घूमकर, सारी पृथ्वी को रत्ती रत्ती छान––कर जाँच परतालकर और मन लगाकर निष्पक्ष भाव से विचार कर, अपने को चारों ओर से खोलकर विकसित कर ऊपर उठा सकें, तो, यह तो नहीं कहा जा सकता कि जिसे मैं 'हिन्दूपना' कहता हूँ वह पूरी तौर से टिकेगा कि नहीं, किन्तु यह अवश्य होगा कि प्राचीन काल में जो सजीव सचेष्ट तेजस्वी हिन्दू-सभ्यता थी उससे हमारा बहुत कुछ मेल हो सकेगा।\nयहाँ पर मेरे जी में एक उपमा आती है। वर्तमान समय में भारत की प्राचीन सभ्यता खान के भीतर के पत्थर के कोयले के समान है। किसी समय जब उसमें घटने-बढ़ने और लेने-देने का नियम था तब वह बड़े भारी जंगल के रूप में जीवित थी। उस समय उस में वसन्त और वर्षा का सजीव समागम होता था, उसमें फल फूल और नव पल-बों का स्वाभाविक विकास था। इस समय उसमें वृद्धि या गति न होने पर भी वह हमारे लिए अनावश्यक नहीं हो गई है। उसके भीतर अनेक युगों की गरमी और प्रकाश छुपा हुआ है। किन्तु हमारे निकट वह अन्धकार मय और ठण्डी है। हम उससे केवल घोर काले अहंकार स्तम्भ बनाकर खेल करते हैं। इसका कारण यही है कि [ २८ ]अपने हाथ में अगर रोशनी नहीं है तो केवल अनुसन्धान के द्वारा प्राचीन काल की तह में गढ़ा खोदकर चाहे जितने खनिज पदार्थों के ढोके निकाल लाओ वे सब किसी काम के नहीं हैं। फिर हम उन्हें आप निकालते भी तो नहीं हैं; अँगरेज़ों की रानीगंज की आढ़त से खरीद लाते हैं। इसमें भी कोई चिन्ता नहीं; किन्तु हम करते क्या हैं? आग तो है नहीं, केवल फूंक मारते हैं और कागज हिला हिलाकर हवा करते हैं। कोई कोई ऐसे भी हैं जो उसपर सेंदुर पोत कर सामने बैठे भक्तिभाव से घंटा बजा रहे हैं।\nहमको याद रखना चाहिए कि जब हममें सजीव मनुष्यत्व होगा तभी हम प्राचीन और आधुनिक मनुष्यत्व को, पूर्व और पश्चिम के मनुष्यत्व को अपने व्यवहार में––काम में ला सकेंगे।\nमृत मनुष्य ही जहाँ का तहाँ पड़ा रहता है। जो जीवित है वह दशों दिशाओं में चलता-फिरता आता-जाता है। वह भिन्नता में ए-कता स्थापित करके परस्पर विपरीत भावों के बीच पुल बाँध सारे सत्य तक अपनी पहुँच कर लेता है––उस पर अपना अधिकार कर लेता है। वह एक ओर झुकने को नहीं, किन्तु चारों ओर फैलने को ही अपनी यथार्थ उन्नति जानता है।\n↑ बंगाल में ब्राह्मण और शूद्र दो ही वर्ण हैं। इसीसे लेखक महाशय ने यहाँ उन्हीं दो का उल्लेख किया है।––अनुवादक।\n"https://hi.wikisource.org/w/index.php?title=स्वदेश/नया_और_पुराना&oldid=466949" से लिया गया\nइस पृष्ठ का पिछला बदलाव २२ अप्रैल २०२१ को २३:४० बजे हुआ था।


रमेश उपाध्याय :: :: :: रंजना पांडे और शम्सुद्दीन खान का प्रेम-पंथ :: कहानी\nलेकिन रंजना पांडे और शमीम खान के लिए यह कोई समस्या नहीं थी। वे कहा करते थे - ''हम धर्म-वर्म को नहीं मानते। हमारा अगर कोई धर्म है, तो वह है प्रेम। हमारे बच्चों का धर्म भी प्रेम ही होगा।'' सो जब उनके यहाँ बेटा हुआ, तो वे उसे अपने जन्म से पहले की एक हिंदी फिल्म का गाना लोरी की तरह सुनाया करते थे - ''तू हिंदू बनेगा न मुसलमान बनेगा, इंसान की औलाद है इंसान बनेगा...''\nलेकिन धीरे-धीरे स्कूल में सब बच्चे ''हिंदू नाम वाले मुसलमान लड़के'' को जान गए और समीर को छेड़कर सताने लगे। फिर जब रंजना पांडे और शमीम खान की जान-पहचान के प्रिंसिपल की जगह नया प्रिंसिपल आ गया, जो पहले वाले उदार प्रिंसिपल की तुलना में कुछ कट्टर था, तो समीर के साथ होने वाला भेदभाव कुछ और बढ़ गया। रंजना पांडे और शमीम खान को मालूम था कि स्कूल में उनके बेटे के साथ भेदभाव किया जाता है, लेकिन पाँचवीं तक का कोई दूसरा बेहतर स्कूल शहर में था नहीं और सरकारी स्कूलों की हालत सबसे बदतर थी। इसलिए दोनों ने सोचा कि जैसे भी हो, समीर पाँचवीं तक यहीं पढ़ ले, फिर इसे किसी अच्छे स्कूल में डाल देंगे। इधर रंजना पांडे कॉलेज में लेक्चरर हो गई थीं, शमीम खान की वकालत अच्छी चल रही थी और समीर के बाद उन्हें कोई और बच्चा भी नहीं हुआ था, इसलिए खर्च की उन्हें परवाह नहीं थी।\nवे समीर को छठी में दाखिल कराने के लिए जिस स्कूल में गए, वह एक बड़ा और भव्य पब्लिक स्कूल था, जिसे ईसाइयों की एक धार्मिक संस्था चलाती थी, लेकिन जिसके बारे में यह प्रसिद्ध था कि उसका वातावरण धार्मिक सांप्रदायिकता से एकदम मुक्त है। वहाँ के प्रिंसिपल फादर गोंजाल्वेज रंजना पांडे और शमीम खान से मिलकर प्रसन्न हुए। उन्होंने पूरा आश्वासन देते हुए कहा, ''आप लोग बिलकुल सही जगह आ गए हैं। यहाँ का वातावरण धर्म और संप्रदाय के आधार पर बच्चों के प्रति बरते जाने वाले भेदभाव से एकदम मुक्त है। जाइए, बगल वाले कमरे में जाकर दाखिले का फॉर्म भर दीजिए और फीस जमा करा दीजिए।''\nवे अपनी बारी की प्रतीक्षा में वहाँ पड़ी खाली कुर्सियों पर बैठ गए। रंजना पांडे ने शमीम खान के कान में कहा, ''वाह! क्या सेकुलर दृश्य है!'' और शमीम खान मुस्कराते हुए फुसफुसाए, ''साथ में एक मुल्ला और एक ग्रंथी भी बिठा देते, तो सर्वधर्म समभाव का सीन पूरा हो जाता!''\nउनकी बारी आई, तो ईसाई महिला ने एक फॉर्म शमीम खान की ओर बढ़ाते हुए कहा, ''इसे भर दीजिए और पंडितजी से चेक कराकर उधर काउंटर पर फीस जमा करा दीजिए।''\nशमीम खान ने फॉर्म भरकर तिलकधारी पंडित के सामने सरका दिया। पंडित ने उस पर नजर डालते ही उसे लौटाते हुए कहा, ''धर्म का खाना खाली क्यों छोड़ दिया? नाम के आगे अपना धर्म भी लिखो!''\nशमीम खान ने फॉर्म लेने के लिए हाथ नहीं बढ़ाया और कहा, ''पहली बात यह कि आप तमीज से बात कीजिए। 'लिखो' नहीं, 'लिखिए' कहिए। और दूसरी बात यह कि मैंने धर्म का खाना गलती से नहीं, जान-बूझकर खाली छोड़ा है।''\nपंडित ने शमीम खान को ही नहीं, समीर और रंजना पांडे को भी घूरकर देखा और अपनी गलती न मानने वालों की-सी धृष्टता के साथ 'सॉरी' कहते हुए फॉर्म शमीम खान के सामने पटक दिया। उसने खाली खाने पर अपनी मोटी और भद्दी तर्जनी से दो बार ठक-ठक की और 'भर दीजिए' का उच्चारण 'भर दो' से भी ज्यादा हिकारत भरे अंदाज में करते हुए कहा, ''नाम शमीम खान है, तो धर्म का खाना खाली क्यों छोड़ा है? आप जो भी हैं, इसमें भर दीजिए!''\nशमीम खान ने स्वयं को नियंत्रित रखते हुए शांत स्वर में कहा, ''देखिए, मैं मुसलमान हूँ और मेरी पत्नी हिंदू हैं। हमने प्रेम-विवाह किया है। हम धर्म-वर्म को नहीं मानते।''\n''ओ, अच्छा!'' पंडित ने रंजना पांडे को घूरकर देखा और फिर समीर को। अपने चेहरे पर आए घृणा के भाव को उसने छिपाया नहीं और कठोर स्वर में कहा, ''आप क्या मानते हैं, इससे हमें कोई मतलब नहीं। स्कूल को यह मालूम रहना चाहिए कि बच्चा किस धर्म का है। यह हिंदू या मुसलमान जो भी है, आपके नाम के आगे लिखे धर्म से ही पता चलेगा न! इसलिए इस खाने को भरिए और मेरा समय नष्ट न करिए।''\n''यह...'' पंडित बौखला गया, ''यह क्या है? प्रेम आप अपने घर में या बेडरूम में कीजिए। यहाँ यह नहीं चलेगा। इसे काटकर हिंदू या मुसलमान, जो भी आप इस लड़के को बनाना चाहते हों, लिखिए।''\nरंजना पांडे, जो अब तक चुपचाप बैठी थीं, बोल उठीं, ''इन्होंने बिलकुल ठीक लिखा है। प्रेम ही हमारा और हमारे बच्चे का धर्म है।''\n''प्रेम कोई धर्म नहीं है।'' पंडित ने सख्त और ऊँची आवाज में कहा, जैसे एक स्त्री ने - और वह भी एक मुसलमान से शादी करने वाली हिंदू स्त्री ने - उसके सामने जबान खोलकर उसका भारी अपमान कर दिया हो।\nलेकिन शमीम खान ने शांतिपूर्वक कहा, ''देखिए, प्रेम-विवाह के पहले हम हिंदू-मुसलमान थे, लेकिन उसके बाद न ये हिंदू रहीं, न मैं मुसलमान। अब हम सिर्फ प्रेमी हैं। प्रेम ही हमारा धर्म है और हमारे बच्चे का धर्म भी प्रेम ही होगा।''\n''मैं यह बकवास सुनना नहीं चाहता।'' पंडित ने दाखिले का फॉर्म शमीम खान की तरफ फेंकते हुए - मानो उनके मुँह पर मारते हुए - कहा, ''लड़के का दाखिला कराना है, तो धर्म के खाने में अपना या अपनी पत्नी का धर्म लिखो, नहीं तो दफा हो जाओ।''\nशमीम खान और रंजना पांडे अनपढ़ और गरीब होते, तो इस तरह दुत्कारे जाने पर या तो घबराकर धर्म के खाने में 'हिंदू' या 'मुसलमान' लिख देते, या समीर का दाखिला कराए बिना ही वहाँ से चले आते। मगर शमीम खान वकालत करते थे और रंजना पांडे कॉलेज में पढ़ाती थीं। शादी से पहले भी दोनों संपन्न परिवारों के थे और उच्च शिक्षा प्राप्त थे। अतः दोनों अड़ गए। उन्होंने पंडित की बदतमीजी के लिए उसे फटकारते हुए कहा, ''जब हम कह रहे हैं कि हमारा धर्म प्रेम है, तो है। तुम नहीं मानते, तो साबित करो कि प्रेम कोई धर्म नहीं है और यह बात लिखकर दो। हम तुम पर अपने धर्म की मानहानि का मुकदमा चलाएँगे।''\nपंडित क्रोध से काँपने लगा और उठकर खड़ा हो गया, ''आप लोग लड़के का दाखिला कराने आए हैं या स्कूल के साथ मजाक करने? चलिए, प्रिंसिपल के पास चलिए आप लोग!''\nवे तीनों उसके पीछे-पीछे प्रिंसिपल के कमरे में गए। फादर गोंजाल्वेज ने पंडित की आवेशपूर्ण बातें शांतिपूर्वक सुनीं और सारा मामला समझकर मुस्कराते हुए कहा, ''इसमें गलत क्या है, पंडितजी? जो जिसे अपना धर्म मानता है, वही उसका धर्म है। अगर इन लोगों का धर्म प्रेम है, तो इन्होंने जो लिखा है, ठीक है। दुनिया में हजारों धर्म चल रहे हैं, एक इनका भी चलने दीजिए। जाइए, बच्चे को दाखिल कर लीजिए।''\nसमीर ने यह बात अपने माता-पिता को बताई, तो वे एक दिन उसके स्कूल जाकर तिलकधारी पंडित से मिले। उन्होंने उसे समझाने की कोशिश की, ''देखिए, हम दोनों सुशिक्षित परिवारों के उदार, धर्मनिरपेक्ष और जनतांत्रिक वातावरण में पले हैं। हमने उच्च शिक्षा प्राप्त की है। शिक्षा-काल में हम एक प्रगतिशील छात्र संगठन और जनहित के सामाजिक कार्यों में सक्रिय रहे हैं। हमने बाकायदा प्रेम-विवाह किया है, जो सामाजिक या कानूनी दृष्टि से कोई गलत काम नहीं है। हमारे संविधान में देश के सभी नागरिकों को यह अधिकार प्राप्त है कि वे जिस धर्म को मानना चाहें, मानें। हमारा जन्म भले हिंदू और मुसलमान के रूप में हुआ हो, पर अब हम प्रेम को अपना धर्म मानते हैं और ऐसा मानने का हमें पूरा अधिकार है।''\n''लेकिन प्रेम कोई धर्म नहीं है।'' पंडित ने खीझते हुए कहा।\n''प्रेम तो शाश्वत और सनातन धर्म है।'' रंजना पांडे ने कहा और कई महापुरुषों को उद्धृत करते हुए हिंदू पौराणिक गाथाओं से अनेक उदाहरण दे डाले।\nपंडित उन दोनों के सामने निहायत मूर्ख और अज्ञानी सिद्ध हो रहा था, इसलिए क्रुद्ध हो उठा और दहाड़ती-सी आवाज में बोला, ''धर्म के बारे में तुम लोग हम ब्राह्मणों से ज्यादा जानते हो?''\n''निश्चित ही नहीं।'' शमीम खान ने शांत स्वर में कहा, ''हम न तो धर्म का धंधा करते हैं, न धर्म की राजनीति।''\n''करने की सोचना भी मत!'' पंडित ने धमकाते हुए कहा, ''सोचना, तो अपने लड़के के भविष्य के बारे में सोचना। यह प्रेमी बनकर नहीं, हिंदू या मुसलमान बनकर ही समाज में रह सकता है।''\nपंडित से निराश होकर रंजना पांडे और शमीम खान समीर को साथ लेकर प्रिंसिपल फादर गोंजाल्वेज के पास गए। उन्हें शायद उम्मीद थी कि दाखिले वाले दिन की तरह आज भी प्रिंसिपल उन्हें सही और पंडित को गलत मानते हुए उसे बुलाकर समझाएँगे, लेकिन प्रिंसिपल ने पंडित का पक्ष लेते हुए कहा, ''देखिए, दो धर्मों का घालमेल ठीक नहीं। या तो आप दोनों हिंदू बन जाइए, या दोनों मुसलमान। अगर हिंदू-मुसलमान नहीं रहना चाहते, तो ईसाई बन जाइए।''\nशमीम खान ने कहा, ''क्यों? जब देश में हिंदू-मुसलमान साथ रह सकते हैं, तो घर में क्यों नहीं?''\n''देश में साथ रहने पर भी उनकी संतानें अलग-अलग होती हैं। वे हिंदू और मुसलमान के रूप में अलग-अलग पहचानी जाती हैं। घर में साथ रहने पर दोनों की जो संतान होती है, उसके बारे में यह साफ होना जरूरी है कि वह हिंदू है या मुसलमान। आप लोग इस पहचान को गायब कर देना चाहते हैं। यह ठीक नहीं है।''\n''क्यों ठीक नहीं है?'' शमीम खान ने शालीनता के साथ किंतु किंचित् कठोर स्वर में कहा।\nफादर गोंजाल्वेज ने निहायत ठंडे स्वर में कहा, ''आप क्या कोई पीर-पैगंबर हैं या संत-महात्मा, जो प्रेम नाम का अपना अलग ही एक धर्म चलाना चाहते हैं? यह तमाम धर्मों के साथ धोखा है।''\n''हम किसी को धोखा नहीं दे रहे हैं।'' रंजना पांडे ने कहा।\n''तो ठीक है, आपको जो करना हो, कीजिए, पर मेहरबानी करके यहाँ से आप चले जाइए।''\nशमीम खान के एक मित्र अब्दुल कादिर, जिन्हें वे कामरेड कादिर कहा करते थे, अक्सर उनसे मिलने आया करते थे। उसी दिन शाम को वे उनके घर आए। शमीम खान और रंजना पांडे ने जब उन्हें बताया कि स्कूल में समीर के दाखिले के समय धर्म के खाने में 'प्रेम' लिखने पर कैसा हंगामा हुआ, तो वे हँसकर बोले, ''वाह! आप लोगों ने बता दिया कि फकत एक शब्द 'प्रेम' लिखकर भी हम संप्रदायवाद के खिलाफ प्रोटेस्ट कर सकते हैं। लेकिन सांप्रदायिक राजनीति करने वालों से उलझना ठीक नहीं। उनसे अकेले-अकेले और व्यक्तिगत स्तर पर नहीं, संगठित होकर सामूहिक रूप से ही लड़ा जा सकता है।''\n''यानी पहले हम तुम्हारी पार्टी के सदस्य बनें, फिर तुम्हारा लाल परचम लहराते हुए उनसे लड़ने जाएँ?'' शमीम खान ने हँसते हुए कहा, ''कामरेड अब्दुल कादिर, तुम बरसों से हम लोगों को अपना काडर बनाने की कोशिश कर रहे हो। अब यह कोशिश करना बंद कर दो। हम लोगों को राजनीति में कभी नहीं जाना है।''\n''प्रेम करोगे और राजनीति से बचे रहोगे?'' अब्दुल कादिर ने कहा।\n''बचे ही हुए हैं।'' शमीम खान बोले, ''शादी करते वक्त हमें डर लग रहा था कि हमारी वजह से कहीं सांप्रदायिक दंगा न हो जाए। कुछ हुआ?''\n''अब हो रहा है न! समीर के दाखिले के फॉर्म में तुम 'हिंदू' या 'मुसलमान' लिख देते, तो किसी को कोई दिक्कत न होती। उस तिलकधारी पंडित को भी नहीं। जानते हो, क्यों? इसलिए कि प्रेम-विवाह करके दोनों हिंदू या दोनों मुसलमान बन जाएँ, तो किसी संप्रदाय को ज्यादा फर्क नहीं पड़ता। उनकी व्यवस्था ज्यों की त्यों बनी रहती है, उनकी राजनीति चलती रहती है और उनका धर्म का धंधा भी फलता-फूलता रहता है। मगर ज्यों ही तुमने अपना धर्म 'प्रेम' लिखा, समझो कि दोनों संप्रदायों को चुनौती दे दी। और यह चुनौती राजनीतिक है।''\n''तो अब हम क्या करें, भाईसाहब?'' रंजना पांडे ने पूछा।\n''भाभी, राजनीतिक लड़ाई तो राजनीतिक स्तर पर ही लड़नी पड़ेगी।'' अब्दुल कादिर ने कुछ सोचते हुए कहा, ''लेकिन उसके लिए तो सेकुलर पार्टियाँ भी अभी तैयार नहीं हैं। हमारी पार्टी भी नहीं। इसलिए मैं संघर्ष में विश्वास रखते हुए भी फिलहाल आपको यही सलाह दूँगा कि आप लोग इस पचड़े में न पड़ें। समीर के स्कूल जाकर धर्म के खाने में 'प्रेम' की जगह 'हिंदू' या 'मुसलमान' लिख दें।''\n''यह नहीं हो सकता।'' शमीम खान ने कहा।\n''तो फिर लड़ो।'' अब्दुल कादिर ने कहा और बात वहीं खत्म करने के लिए समीर से बातें करने लगे।\nलेकिन जब उन्होंने अपने एक वकील मित्र को घर बुलाकर उसकी राय पूछी, तो उसने कहा, ''नहीं-नहीं! ऐसा भूल कर भी न कीजिएगा। मुकदमा चलाकर आप लोग उलटे फँस जाएँगे। आप पर एक साथ कई आरोप ठोक दिए जाएँगे, जैसे - धर्म के मामलों में नाहक दखलंदाजी करना, प्रेम नामक एक जाली धर्म चलाने की कोशिश करना, स्थापित धर्मों का अपमान करना, एक अबोध बच्चे को जीवन भर के लिए उसके धर्म से वंचित करना, और एक बच्चे को अधर्मी बनाकर आने वाली असंख्य पीढ़ियों के असंख्य लोगों को अधर्मी बनाना। मतलब यह कि जब अधर्मी समीर बड़ा होकर बच्चे पैदा करेगा, तो उसके बच्चे, फिर उनके बच्चों के बच्चे और फिर आगे की तमाम पीढ़ियों के बच्चों के बच्चे भी अधर्मी होंगे।''\n''यह मामला इतनी दूर तक जाता है?'' रंजना पांडे और शमीम खान चकित रह गए।\n''हाँ, भई!'' वकील मित्र ने व्यंग्यपूर्वक कहा, ''आखिर धर्म की सत्ता को सदा के लिए बनाए रखने का सवाल है!''\n''यह मामला इतनी दूर तक जाता है, तब तो हमें चुप नहीं रहना चाहिए। मुकदमेबाजी में हम न पड़ें, पर इसके बारे में लिख तो सकते हैं। मैं अखबारों में लेख लिखूँगी।'' रंजना पांडे ने निश्चयात्मक स्वर में कहा।\n''लिखिए, पर उसमें भी सावधान रहिए। प्रेम के बारे में आप जो चाहें और जितना चाहें लिखें। लेख ही क्यों, कहानी लिखें, उपन्यास लिखें, नाटक लिखें, टी.वी. सीरियल लिखें। लोग लिखते ही हैं। मगर प्रेम को प्रेम ही कहें, धर्म कहकर उसे दूसरे धर्मों के खिलाफ खड़ा करने की गलती न करें।''\nफिर यह भी हुआ कि शमीम खान और रंजना पांडे के विरुद्ध झूठी-सच्ची तरह-तरह की अफवाहें फैलाई जाने लगीं। उन पर तरह-तरह के आरोप लगाए जाने लगे और जलसों, जुलूसों, भाषणों, सेमिनारों, पत्र-पत्रिकाओं और टी.वी. चैनलों में खुलकर उनकी निंदाएँ की जाने लगीं। उनके खिलाफ तरह-तरह के नारे और पोस्टर लगाए जाने लगे। मसलन, एक नारा था - ''धर्म के साथ धोखेबाजी... नहीं चलेगी, नहीं चलेगी! प्रेम के नाम पर जालसाजी... नहीं चलेगी, नहीं चलेगी।'' और एक पोस्टर था, जिसमें शमीम खान और रंजना पांडे को एक-दूसरे से लिपटे हुए साँप-साँपिन के रूप में और समीर को उनके सँपोले के रूप में दिखाया गया था। नीचे लिखा था - ''भोले-भाले हिंदुस्तान! इन साँपों से सावधान!''\nएक दिन समीर ने देखा कि यह पोस्टर उसके स्कूल के अंदर भी एक दीवार पर चिपका हुआ है। उसे बहुत बुरा लगा और उसने प्रिंसिपल के पास जाकर इसकी शिकायत की। प्रिंसिपल और वाइस-प्रिंसिपल ने खुद उसके साथ जाकर उस पोस्टर को देखा। प्रिंसिपल पोस्टर देखकर बहुत नाराज हुए। उन्होंने वाइस-प्रिंसिपल को सख्ती से आदेश दिया, ''इसे तुरंत यहाँ से हटवाइए और पता लगाइए कि इसे यहाँ लाकर किसने लगाया। यह जिसका भी काम हो, उसे सख्त सजा मिलनी चाहिए।''\nइसके दूसरे ही दिन समीर की कक्षा में हिंदी टीचर तिलकधारी पंडित पाठ्य पुस्तक हाथ में लेकर 'देशभक्ति' नामक पाठ पढ़ाते हुए कहा रहा था, ''हमें अपने देश से प्रेम करना चाहिए।'' कहते-कहते अचानक उसने समीर की तरफ देखा और व्यंग्यपूर्वक कहा, ''क्यों, प्रेमीजी, करना चाहिए कि नहीं? वैसे आपका अपने देश और धर्म से क्या वास्ता! फिर भी, कोर्स में है, इसलिए देशभक्ति का पाठ तो आपको भी पढ़ना ही पड़ेगा। तो बताइए, हमें अपने देश से प्रेम करना चाहिए कि नहीं?''\nसमीर समझ रहा था कि पंडित उसका अपमान कर रहा है, इसलिए उसने सीधा जवाब न देकर कहा, ''मेरे माता-पिता कहते हैं कि देश का मतलब दीवार पर टँगा देश का नक्शा नहीं होता। देश का मतलब होता है देश के लोग। अब अगर आप देश हैं, तो मैं देश से प्रेम करने से पहले जानना चाहूँगा कि देश भी मुझसे प्रेम करता है या नहीं।''\nपंडित यह सुनकर चिढ़ गया। बोला, ''यहाँ बात लैला-मजनूँ के प्रेम की नहीं, देशप्रेम की हो रही है। देश तुम्हारी प्रेमिका नहीं है कि वह भी तुमसे प्रेम करे। देश भगवान है और तुम उसके भक्त। देश तुम्हारा स्वामी है और तुम उसके सेवक। भगवान अपने भक्त से और स्वामी अपने सेवक से प्रेम करे या न करे, भक्त को भगवान की भक्ति और सेवक को स्वामी की सेवा करनी ही चाहिए। इस प्रकार देशप्रेम का अर्थ है देशभक्ति और देश की सेवा। समझे?''\nसमीर ने जान-बूझकर सिर हिलाया कि नहीं समझा। पंडित आगबबूला होकर ऊँचे स्वर में बोला, ''नहीं समझा? तो ठीक है, मैं समझाता हूँ। चल, कान पकड़कर डेस्क पर खड़ा हो जा और सौ बार बोल - मैं देशप्रेमी हूँ, अर्थात् मैं देशभक्त हूँ, मैं देश का सेवक हूँ।''\nपंडित द्वारा दी गई सजा समीर को अत्यंत अपमानजनक लगी। घर आकर उसने अपने माता-पिता को इसके बारे में बताया, तो उसकी आँखों से आँसू बहने लगे। रंजना पांडे ने प्यार से उसके आँसू पोंछे और शमीम खान से कहा, ''देश से प्रेम करना सिखाने का यह कौन-सा तरीका है? इससे तो बच्चों पर उलटा ही असर पड़ेगा।''\n''यही नहीं, पंडित की बात भी गलत है।'' शमीम खान ने कहा, ''समीर का कहना ठीक था। प्रेम एकतरफा कभी नहीं होता। हम जिससे प्रेम करते हैं, वह भी हमसे प्रेम करे, तब तो प्रेम है। अन्यथा वह प्रेम नहीं, कुछ और है। चाहे उसे भक्ति कहो या सेवा।''\nरंजना पांडे क्षुब्ध स्वर में बोलीं, ''ये लोग धर्म और ईश्वर से प्रेम करने की बातें भी इसी तरह करते हैं, जबकि प्रेम का मूल आधार तो बराबरी है। ऐसे ही लोगों ने ईश्वर-भक्ति को स्वामी-सेवक वाला संबंध बना दिया है। दासता का संबंध...''\n''लेकिन सूफियों और प्रेममार्गी संतों के यहाँ ईश्वर से प्रेम का संबंध माना जाता है।'' शमीम खान ने रंजना पांडे की बात का समर्थन करते हुए कहा, ''उनके यहाँ ईश्वर से बराबरी का संबंध बनाया जाता है।''\n''यही संबंध मनुष्य-मनुष्य के बीच बनना चाहिए।''\n''गुरु-शिष्य के बीच भी।'' शमीम खान ने अत्यंत क्षोभ के साथ कहा, ''लेकिन पंडित जैसे लोग तो गुरु कहलाने लायक ही नहीं। मूर्खों को इतना भी अहसास नहीं कि इस तरह वे बच्चों को क्या बना रहे हैं!''